
Sfântul cuvios Teofil s-a născut în luna octombrie a anului 1788 şi a trecut la cele 
veşnice în dată de 28 octombrie 1853, la vârsta de 65 de ani. Acesta este unul 
dintre cei mai cunoscuţi şi iubiţi sfinţi "nebuni pentru Hristos". Pomenirea vieţii 
plăcute lui Dumnezeu a stareţului Teofil şi a faptelor lui slăvite n-a încetat odată cu 
sfârşitul lui. După adormire, la fel ca şi în timpul vieţii, el dă ajutor nu mai puţin 
grabnic în necazuri şi nevoi tuturor celor ce cu credinţă cheamă numele lui. În anul 
1993, Biserica Ortodoxă Rusă din Ucraina l-a proslăvit pe fericitul stareţ Teofil ca 
sfânt cu cinstire locală. Moaştele sale se află acum închinată Sfintei Treimi a 
Sihăstriei Kitaiev. 

Acatistul Sfântului Teofil cel nebun pentru Hristos 


Rugăciunile începătoare 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele acestea, glasul al 6-lea: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 

Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zic: 


Troparul Sfântului 'Teofil cel nebun pentru Hristos, glasul 1: Glasul apostolului 
Tău Pavel, care zice: „Noi nebuni pentru Hristos”, auzind robul Tău Teofil, Hri- 
stoase Dumnezeule, nebun s-a făcut pe pământ. Pentru aceea săvârşind pomenirea 
lui, Ţie ne rugăm, Doamne, mântuieşte sufletele noastre. 


Condacul 1 

Ales de Dumnezeu din pântecele maicii tale, la nevoinţa nebuniei întru Hristos ai 
fost chemat. Cu puterea lui Dumnezeu de la înec de multe ori ai fost păzit. Prin ne- 
voinţa postirii şi a rugăciunii pe vrăjmaşul neamului omenesc l-ai ruşinat. Pentru 
aceasta, săvârşind pomenirea ta, te rugăm, prea lăudate părinte Teofil, izbăveşte-ne 
de vrăjmaşii cei văzuţi şi nevăzuţi, pe cei ce cu dragoste strigăm ţie: Bucură-te, 
prea cuvioase părinte Teofil, cel nebun pentru Hristos, pe calea mântuirii pe noi 
îndreptându-ne! 


Icosul 1 

Îngerii din ceruri şi oamenii pe pământ de a ta vieţuire aleasă întru Domnul s-au 
minunat, părinte Teofil, căci tu, prunc fiind, de la sânul maicii tale ţi-ai întors faţa, 
doar hrană de post primind. Prin acest semn Domnul a arătat oamenilor că tu eşti 

alesul lui Dumnezeu, încă din această lume. Minunându-se de această înfrânare 
prin post a ta, cu umilinţă strigăm ţie acestea: 

Bucură-te, alesul lui Dumnezeu din pântecele maicii tale; 

Bucură-te, prea cinstit vlăstar al preoţiei lui Dumnezeu; 

Bucură-te, cel ce prin nevoinţa postului te-ai asemănat Botezătorului Domnului; 
Bucură-te, căci cu aşa înfrânare pe părinţi şi neamuri i-ai uimit; 

Bucură-te, cel ce din pruncie ai iubit pe Dumnezeu; 

Bucură-te, cel ce ai păzit cu adevărat poruncile Lui; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 2-lea 

Văzându-te pe tine vas ales al Duhului Sfânt de către Dumnezeu, vrăjmaşul nea- 
mului omenesc neputându-te răbda, a dorit să te piardă, sfinte pruncule, îndemnând 
la pruncucidere pe maica ta. Dumnezeu însă, păzitorul pruncilor Săi, nu a îngăduit 
să se săvârşească această nelegiuire. Pentru această milostivire a Sa prin tine cân- 
tăm Lui: Aliluia! 


Icosul al 2-lea 

Cugetul maicii tale după îndemnul diavolului s-a întunecat urându-te pe tine, prun- 
cule neprihănit. De aceea a poruncit fecioarei ce slujea în casă să te înece în râu. 
Îngerul lui Dumnezeu însă te-a păzit nevătămat. lar noi, mirându-ne de o minune 
ca aceasta, cu bucurie îţi cântăm: 

Bucură-te, vas de Dumnezeu ales şi de EI păzit; 

Bucură-te, pruncule sfânt cel ce pe diavol l-ai înspăimântat; 

Bucură-te, că din scutecele prunciei prigoana maicii tale ai răbdat; 

Bucură-te, că ai fost păzit de la înec de puterea lui Dumnezeu; 

Bucură-te, cel mai înainte ales din pântecele maicii întru slujirea lui Dumnezeu; 
Bucură-te, că pronia lui Dumnezeu întotdeauna te-a îndreptat; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 3-lea 

Minune prea mărită a săvârşit Domnul cu tine, căci atunci când ai fost aruncat în 
râu, cu puterea lui Dumnezeu fiind ţinut deasupra apei nevătămat şi ca într-o cora- 
bie alunecând, pe valuri dormeai netulburat. Fecioara care te-a aruncat în apă, 
atunci, umplându-se de frică şi umilinţă, a strigat lui Dumnezeu cel minunat: Ali- 
luia! 


Icosul al 3-lea 

Temându-se să te aducă în casa mânioasei tale maici, fecioara, cu jale lăcrimând, 
te-a însemnat cu semnul crucii cufundându-te iarăşi în apă, pe când dormeai. ŞI o 
minune mai mare s-a petrecut: valurile râului ca nişte aripi îngereşti te-au purtat pe 
tine către mal. lar fecioara ca pe Moise din apă luându-te, te-a dus la casa ta, tre- 
murând înfricoşată. Noi însă, minunându-ne de o asemenea purtare de grijă a lui 
Dumnezeu, grăim: 

Bucură-te, că Dumnezeu cel minunat întru sfinţii Săi prin tine S-a proslăvit; 
Bucură-te, că îngerul tău păzitor a fost ocrotitor; 

Bucură-te, că tu, ca şi Moise, pe valurile râului te-ai învrednicit a fi purtat; 
Bucură-te, că pe tine, ca pe Noe, Dumnezeu de la înec te-a izbăvit; 

Bucură-te, căci cu asemenea minune ai adus frică şi cutremurare locuitorilor din 
împrejurimi; 

Bucură-te, căci prin tine şi noi învăţăm să nădăjduim în Dumnezeu; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 4-lea 

Furtună de mânie şi răutate a îndreptat asupra-ţi maica ta, văzându-te pe tine viu şi 
sănătos şi singură cu mâinile sale dorea să te piardă, sfinte prunc; deci alergând 
ticăloasa la râu, te-a aruncat în apă sub roata morii. Dar şi de astă dată Domnul, în 
chip minunat, te-a păzit viu, pentru ca toţi, văzând această minune, să-l cânte cân- 
tare de mulţumire şi laudă: Aliluia! 


Icosul al 4-lea 

A zis psalmistul că „Domnul te va păzi pe tine de tot răul; păzi-va sufletul tău. 
Domnul va păzi intrarea ta şi ieşirea ta de acum şi până în veac”. Şi: „De cine mă 
voi teme? Ce-mi va face mie omul?” Toate aceste cuvinte s-au plinit întocmai cu 
tine, prea minunate părinte Teofil. Cu puterea lui Dumnezeu roata morii de apă s-a 
oprit, iar apa s-a înspumat. Morarul însă a alergat înspăimântat şi, văzându-te ză- 
când sub roată, te-a luat ca pe un dar de preţ al lui Dumnezeu, zicând către tine aşa: 
Bucură-te, comoară de mult preţ dăruită mie de Dumnezeu; 

Bucură-te, pruncule sfânt, de Dumnezeu păzit; 

Bucură-te, că prin tine puterea lui Dumnezeu nouă ni se arată; 

Bucură-te, că numele lui Dumnezeu prin tine se proslăveşte; 

Bucură-te, vas ales în slujba lui Dumnezeu şi dăruit nouă ca să povăţuieşti oamenii 
către mântuire; 

Bucură-te, că ţi s-a gătit crucea îndelungii răbdări şi rele pătimiri; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 

Condacul al 5-lea 

Frică şi cutremur i-au cuprins pe toți locuitorii din împrejurimi care au văzut acea- 
stă minune. Maica ta însă, iarăşi nepricepând puterea lui Dumnezeu vădită asupra 
ta, s-a înăsprit şi mai mult spre foarte mare răutate, şi punând jurământ a vrut să te 
piardă. Atunci tatăl tău, preot al lui Dumnezeu, pentru a te păzi viu, te-a ascuns la 
neamurile lui. Noi însă minunându-ne de răutatea maicii pornite spre ucidere şi 
slăvind întru tot înţelepciunea lui Dumnezeu, cântăm: Aliluia! 


Icosul al 5-lea 

„Nu vor veni către tine rele şi bătaie nu se va apropia de lăcaşul tău. Că îngerilor 
Săi va porunci ca sa te păzească întru toate căile tale.” Aceste cuvinte din Psaltire, 
de care nu te-ai despărțit în toate zilele vieţii tale, s-au împlinit cu prea mărire întru 
tine, 0, prea minunate părinte Teofil. Şi întru amintirea întreitei izbăviri de la moa- 
rte, tu ai purtat asupra-ţi totdeauna o cingătoare de fier cu icoana Botezului 
Domnului. Noi însă, bucurându-ne de o asemenea purtare de grijă a lui Dumnezeu 
pentru tine, cu umilință cântăm ţie: 

Bucură-te, că de trei ori ai fost izbăvit prin putere dumnezeiască de la înec; 
Bucură-te, că cu asemenea minune ne-ai arătat nouă înţelepciunea lui Dumnezeu şi 
al ruşinat viclenia diavolului; 

Bucură-te, că, prin întreita cufundare în apă, Preasfânta Treime o ai proslăvit; 
Bucură-te, că tu şi acum împreună cu toţi sfinții mijloceşti la Prestolul Sfintei Trei- 
mi, 

Bucură-te, că prin neîncetata citire a psaltirii sufletul tău ţi l-ai îndulcit şi oame- 
nilor pildă de rugăciune ai arătat; 

Bucură-te, părinte Teofil, mare făcător de minuni şi rugător pentru sufletele 
noastre; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 6-lea 

Străin pentru lume şi pentru toate cele ce sunt în ea arătându-te, întotdeauna ai fost 
urât şi de neamurile tale. Prigoniri şi asupriri răbdând de la acestea fără cârtire, tu 
ai purtat crucea cea grea a vieţii tale. Cu suspine şi lacrimi multe, ai alergat în 
întinderile pădurii, şi cu gura ta pruncească, ca un înger al lui Dumnezeu, fără de 
prihană ai strigat către Tatăl cel Ceresc: Aliluia! 


Icosul al 6-lea 

Călător străin te-ai arătat pe acest pământ, mult pătimitorule părinte Teofil. De 
părinți tăi încă în viaţă tu ai fost alungat din casa părintească, iar cea care te-a 
născut a ridicat mâinile sale ca să te omoare cu securea. Un binefăcător însă, 

îmbrățişându-te pe tine cum erai însângerat, te-a izbăvit de ucigaşa ta mamă. ȘI 
neavând tu unde să-ţi pui capul şi nici cu ce să te hrăneşti, purtat fiind de Duhul 
Sfânt, te-ai adăpostit în biserica lui Dumnezeu şi în faţa Lui ţi-ai mărturisit toată 
durerea sufletului tău de prunc. Pentru o asemenea mult pătimitoare vieţuire, noi te 
fericim aşa: 

Bucură-te, că şi acum Domnul te-a păzit pe tine de mâinile maicii tale ucigaşe; 
Bucură-te, că precum Boris şi Gleb au primit vărsarea sângelui lor nevinovat şi 
sfânt din mâna celor de-un neam cu ei, asemenea a fost şi ţie; 

Bucură-te, că, prin viaţa ta plină de necazuri, te-ai asemănat lui Hristos care a 
pribegit pe pământ; 

Bucură-te, că te-ai sălăşluit împreună cu EI în lăcaşurile Tatălui Ceresc; 

Bucură-te, că în toate zilele vieţii tale prigoane, defărmări şi toată reaua pătimire ai 
răbdat; 

Bucură-te, că nimănui nu ai răsplătit răului cu rău, ci după cuvântul lui Hristos, 
pentru vrăjmaşii tăi te-ai rugat; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 7-lea 

Voind Domnul cel de oameni iubitor să te arate poporului suferind rugător nou şi 
văditor al patimilor, te-a povăţuit în Mănăstirea Kievo-Bratsk, ca în nevoinţe 
duhovniceşti să-ţi găteşti sufletul întru primirea harului dumnezeiesc. Tu însă, ca 
un cerb în vâltoarea apelor, te-ai avântat să cercetezi dumnezeiasca Scriptură la 
şcoala duhovnicească de acolo. Plinind ascultarea de clopotar, tu, foarte devreme 
urcând în clopotniţă, minunându-te de sus de lucrarea lui Dumnezeu, te cufundai în 
cugetarea celor dumnezeieşti şi în rugăciune tainică, întru bucurie duhovnicească 
Ziditorului tuturor făpturilor văzute şi nevăzute cântând: Aliluia! 


Icosul al 7-lea 

Noua ta vieţuire în lăcaşul sfânt ţi-a îndulcit inima. Precum după o furtună pe ma- 
rea vieţii ai ajuns la liman liniştit, şi împreună cu călugării ai petrecut viaţa bine 
plăcută lui Dumnezeu întru ascultare, privegheri, plecarea genunchilor şi citirea 
Psaltirii, întâistătătorii mănăstirii, văzând râvna ta stăruitoare către nevoinţele 
duhovniceşti, te-au învrednicit de tunderea în monahism şi hirotonirea întru 
ierodiacon. Stând în faţa Sfântului Prestol, tu cu râvnă neobişnuită te-ai străduit să 
vieţuieşti asemeni îngerilor. Noi însă, fericind nevoinţele tale şi dragostea către 
Preadulcele lisus, grăim aşa: 

Bucură-te, că Domnul S-a milostivit de tine şi te-a chemat în sfânta mănăstire; 
Bucură-te, căci prin rugăciune şi ascultare, cu tot dinadinsul, ai urmat stareților 
nevoitori în ascultare şi nevoinţa rugăciunii; 

Bucură-te, că sufletul tău l-ai păstrat nerobit de patimi; 

Bucură-te, că ispitele tinereţii ai biruit; 

Bucură-te, că ne-ai arătat chipul răbdării şi ascultării,; 

Bucură-te, că pentru Hristos ai vieţuit şi pe toţi oamenii i-ai învăţat să-l lucreze şi 
să-L slujească; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 8-lea 

În aşa cumplite chinuri fiind, îngerii înconjurau trupul tău cel istovit de mulţimea 
bătăilor, lovind împotrivă pe cei ce te chinuiau, încât au murit nouă dintre ei, iar tu 
ai rămas nevătămat. De care vedere minunându-se toți cei ce priveau la chinurile 
tale, Îl slăveau ca şi noi pe marele Dumnezeu, cântându-l: Aliluia! 


Icosul al 8-lea 

Plin fiind de bunătate şi virtuţi, cu adevărat ai fost înger în trup, minunate Teofil, 
arătându-te fraților pildă de blândeţe, de ascultare, de smerenie şi neprihănire. 
Slujind la Prestolul lui Dumnezeu în cinul preoţesc, tu, asemenea prea cuvioşilor 
Serghie de Radonej şi Serafim de Sarov, te-ai învrednicit să vezi pe îngerii din 
ceruri, împreună slujitori cu tine la dumnezeiasca Liturghie, şi harul lui Dumne- 
zeu, pogorându-se peste Sfintele Daruri. Cu evlavie cinstind sfinţenia ta, cu frică şi 
cu umilinţă cântăm ţie: 

Bucură-te, omule ceresc şi îngere pământesc; 

Bucură-te, vas umplut cu har dumnezeiesc; 

Bucură-te, cel ce în inimă chipul lui Hristos totdeauna I-ai purtat; 

Bucură-te, că pentru EI, trupul de patimi şi de pofte ţi l-ai răstignit; 

Bucură-te, fierbinte rugător pentru toţi cei ce la tine aleargă; 

Bucură-te, grabnic ajutător celor suferinzi şi rătăciți; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 9-lea 

Toată viaţa ta a fost plină de necazuri şi mâhniri, de chinuri şi prigoniri. Tu dar, în 
numele dragostei către Dumnezeu, ai luat asupra-ţi nevoinţa nebuniei pentru 
Hristos. Deci fiind de mulți prigonit, suferind necazuri şi ocări, tu, smerit cu inima 
şi blând cu duhul, asemenea lui Hristos pe Cruce, te-ai rugat pentru vrăjmaşii şi 
hulitorii tăi, zicând: „lartă-le, Doamne, că nu ştiu ce fac”, şi întru bucuria inimii 
cântai lui Dumnezeu neîncetat: Aliluia! 


Icosul al 9-lea 

Văzând Domnul nevoinţa ta, dragostea şi milostivirea către cei suferinzi, ţi-a dat 
darul vederii cu duhul şi al tămăduirii. Şi tu, vădind păcatele lor cele ascunse, îi 
îndreptai pe calea mântuirii, tămăduind atât neputinţele trupeşti, cât şi cele sufle- 
teşti. Iar tu singur ţi-ai înăsprit nevoinţele tale, căci zi şi noapte te nevoiai în desi- 
şurile pădurii, asemenea prea cuviosului Serafim de Sarov, rugându-te în genunchi 
pe un trunchi de copac. Pentru asemenea nevoinţe ale tale, primeşte de la noi lau- 
dele acestea: 

Bucură-te, că prin nevoinţele tale te-ai asemănat cuvioşilor părinți din Lavra 
Pecerska; 

Bucură-te, păzitor înfocat al curăției trupeşti şi sufleteşti; 

Bucură-te, că ai biruit cu nevoinţele tale ispitele de la trup, de la lume şi de la 
diavol; 

Bucură-te, că, pentru râvna ta şi dragostea către Hristos, darul înainte vederii cu 
duhul şi al facerii de minuni de la EI ai dobândit; 

Bucură-te, că neputinţele trupeşti şi sufleteşti cu un singur cuvânt le tămăduiai; 
Bucură-te, celor obijduiţi şi necăjiţi grabnic ajutătorule; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 10-lea 

Grabnic ajutător şi mângâietor ai fost, părinte Teofil, nu doar pentru cei ce veneau 
la tine, dar şi pentru cei din oraşul Kiev, când mergeai călare pe un vițel le erai 
mângâietor, citindu-le din Psaltire şi bucurai pe cei necăjiţi şi oropsiţi, îmbrăcai şi 
hrăneai pe săraci, ocărai cu asprime pe cei înrăiţi, prezicând cele ce aveau să se 
întâmple, pe mul i-ai povăţuit pe calea pocăinţei. lar noi, minunându-ne de 
asemenea milostivire şi dragoste de oameni ce aveai, cântăm Atotmilostivului 
Dumnezeu: Aliluia! 


Icosul al 10-lea 

Împăratul făpturilor a fost Adam în Rai până la căderea în păcat, căci toate dobi- 
toacele 1 se supuneau, iată că şi ţie, neprihănitului şi luminatului de Duhul Sfânt, s- 
au supus şi dobitoacele, şi peştii şi păsările. Grăindu-le tu, făpturile necuvântătoare 
supuse îți urmară poruncile. Spre uimirea tuturor, viţelul tău, purtat de puterea lui 
Dumnezeu, te ducea unde dorea sufletul tău cel sfânt, pentru a se ruga sau a da 
ajutor celor ce aveau nevoie. Minunându-ne şi noi de o asemenea purtare de grijă a 
lui Dumnezeu pentru tine, cu umilinţă grăim acestea: 

Bucură-te, văditorule al iubitorilor de păcat, săvârşit pe faţă şi într-ascuns; 
Bucură-te, povăţuitorule al celor rătăciţi şi al celor necăjiţi mângâietorule; 
Bucură-te, pentru cei ce cereau ajutorul tău grabnic folositorule; 

Bucură-te, cel ce înveţi pe toți să se supună voii lui Dumnezeu; 

Bucură-te, că şi dobitoacele cele cu năravuri rele, după cuvântul tău, ascultau ca 
oile; 

Bucură-te, că şi luntrea peste râul Nipru, la cuvântul tău, singură pe apă plutea; 
Bucură-te, prea cuvioase părinte Teofil, cel nebun pentru Hristos, pe calea mâ- 
ntuirii pe noi îndreptându-ne! 


Condacul al 11-lea 

Cântare de umilinţă lui Dumnezeu cel Unul în Treime I-ai adus în toate zilele vieţii 
tale muceniceşti, vrednicule de laudă părinte Teofil. Zi şi noapte, în chilia din 
desişurile pădurii, făcând rugăciune înţeleaptă, nu ai lăsat fără mângâiere şi vin- 
decare pe toţi cei ce veneau la tine, povăţuindu-i cu cuvântul lui Dumnezeu şi prin 
nevoinţa nebuniei tale întru Hristos. lar acum mijlocind la Tronul Împăratului 
Slavei, roagă-te pentru noi, cei ce cinstim sfântă pomenirea ta, pentru ca şi noi 
împreună cu tine să cântăm în veci lui Dumnezeu: Aliluia! 


Icosul al 11-lea 

Știind viitorul ca şi prezentul, tu multor oameni prezicându-le moartea lor năpra- 
snică sau bolile, i-ai adus de la viaţa păcătoasă la pocăință. Celor ce căutau viaţa 
monahicească le binecuvântai, uneori, căsătoria, iar celor doritori de vieţuire în 
lume călugăria, aşa încât viaţa lor să fie bineplăcută lui Dumnezeu şi mântuitoare 
pentru suflet. Aşa şi ţarului Nicolae I, stând tu îndurerat într-un furnicar, i-ai pre- 
văzut sfârşitul trist pe câmpul de luptă din Crimeea şi moartea lui din supărare. 
Pentru o asemenea grijă a ta față de oameni, grăim cu buze pline de mulțumire ace- 
stea: 

Bucură-te, tainicule văzător al vieţuirii omeneşti; 

Bucură-te, că tu ai arătat locul pentru ridicarea Mănăstirii Pokrov pe Glubociţe; 
Bucură-te, că tu ai arătat în pădure locul unde trebuia aşezată Sihăstria „Schim- 
barea la Faţă”; 

Bucură-te, că şi crucea acolo ai înfipt-o, ca şi apostolul Andrei în munţii Kievului; 
Bucură-te, că şi pentru Mănăstirea lona de pe culmile Zveraneţilor, prin întreita 
binecuvântare, locul ai sfinţit; 

Bucură-te, că tu mitropolitului Filaret i-ai prezis marea mistuire în flăcări a Lavrei 
Pecerska; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 12-lea 

Har de la Dumnezeu ţi s-a dat ţie, plăcutule slujitor al lui Dumnezeu, de a face 
minuni pentru proslăvirea Atotputernicului Ziditor al cerului şi al pământului. 
Asemenea lui Hristos, care în chip minunat a săturat oamenii flămânzi în pustie, tu 

al săturat pe pelerinii istoviţi care veneau să se închine cuvioşilor lui Dumnezeu de 
la Pecerska, cu o mâncare gătită în chip minunat în pădure, din fiertură cu pie- 
tricele şi iarbă, aprinzând lemnele cu foc pogorât din cer prin rugăciunile tale. Şi pe 
copila moartă cu rugăciunea ta ai înviat-o, întru mângâierea văduvei ce plângea. lar 
noi cu frică şi cu cutremur, cu buze pline de mulțumire, cântăm lui Dumnezeu cel 
minunat întru sfinţii Săi: Aliluia! 


Icosul al 12-lea 

Știind mai dinainte ziua şi ceasul fericitului tău sfârşit, ţi-ai pregătit singur trupul 
spre îngropare, o, prea mărite făcătorule de minuni, Teofil. Aprinzând lumânări şi 
tămâind chilia ta pentru întâmpinarea îngerului cu bună mireasmă, pe ucenicul tău 
l-ai trimis să tragă clopotele, ca să vestească fraților soborului că Teofil se mută la 
Domnul. Şi s-a tânguit întreg poporul când se înmormânta prea cinstitul tău trup, 
căci se lipseau de mângâietorul şi povăţuitorul lui. După o sută patruzeci de ani 
însă, Domnul a descoperit moaştele tale, iar cei ce cinstesc pomenirea ta au zugră- 
vit pe raclă al tău chip. Şi noi, cu umilinţă, căutând către icoana ta, cu bucurie stri- 
găm ţie: 

Bucură-te, mare făcător de minuni, dăruit de Dumnezeu spre mângâierea noastră; 
Bucură-te, al celor necăjiţi mângâietorule, văduvelor şi orfanelor ocrotitorule, bol- 
navilor şi suferinzilor tămăduitorule; 

Bucură-te, că şi după săvârşirea ta nu încetezi a face minuni; 

Bucură-te, că dai grabnic ajutor celor ce se roagă la mormântul tău; 

Bucură-te, că acum numele tău cu al sfinţilor se proslăveşte; 

Bucură-te, podoaba oraşului Kiev şi slava Sihăstriei Kitaev; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul al 13-lea (de trei ori) 

O, prea mărite ales al lui Hristos şi făcător de minuni, părinte al nostru, Teofil, 
primeşte această puţină rugăciune a noastră adusă ţie întru laudă de noi, nevrednicii 
şi păcătoşii, dar care cu nemărginită dragoste te cinstim pe tine. Roagă-L pe 
Domnul Dumnezeu să ne izbăvească de toate primejdiile, năpastele şi necazurile, 
mai vârtos cu seamă de căderile în păcat, de moarte năprasnică şi de muncile cele 
veşnice. Nu ne lăsa să murim fără pocăință. Fii nouă povăţuitor spre Împărăţia 
Cerului, ca acolo împreună cu tine să cântăm pururea lui Dumnezeu: Aliluia! 


Apoi se zice iarăşi: 


Icosul 1 

Îngerii din ceruri şi oamenii pe pământ de a ta vieţuire aleasă întru Domnul s-au 
minunat, părinte Teofil, căci tu, prunc fiind, de la sânul maicii tale ţi-ai întors faţa, 
doar hrană de post primind. Prin acest semn Domnul a arătat oamenilor că tu eşti 
alesul lui Dumnezeu, încă din această lume. Minunându-se de această înfrânare 
prin post a ta, cu umilinţă strigăm ţie acestea: 

Bucură-te, alesul lui Dumnezeu din pântecele maicii tale; 

Bucură-te, prea cinstit vlăstar al preoţiei lui Dumnezeu; 

Bucură-te, cel ce prin nevoinţa postului te-ai asemănat Botezătorului Domnului; 
Bucură-te, căci cu aşa înfrânare pe părinţi şi neamuri i-ai uimit; 

Bucură-te, cel ce din pruncie ai iubit pe Dumnezeu; 

Bucură-te, cel ce ai păzit cu adevărat poruncile Lui; 

Bucură-te, prea cuvioase părinte Teofil, cel nebun pentru Hristos, pe calea mân- 
tuirii pe noi îndreptându-ne! 


Condacul 1 

Ales de Dumnezeu din pântecele maicii tale, la nevoinţa nebuniei întru Hristos ai 
fost chemat. Cu puterea lui Dumnezeu de la înec de multe ori ai fost păzit. Prin ne- 
voinţa postirii şi a rugăciunii pe vrăjmaşul neamului omenesc l-ai ruşinat. Pentru 
aceasta, săvârşind pomenirea ta, te rugăm, prea lăudate părinte Teofil, izbăveşte-ne 
de vrăjmaşii cei văzuţi şi nevăzuţi, pe cei ce cu dragoste strigăm ţie: Bucură-te, 
prea cuvioase părinte Teofil, cel nebun pentru Hristos, pe calea mântuirii pe noi 
îndreptându-ne! 


Și această: 


Rugăciune către Sfântul Teofil cel nebun pentru Hristos 


ST 


€BUN 

O, prea mărite slujitor al lui Hristos, fierbinte rugător şi mijlocitor, părinte Teofil! 
Tu din pântecele maicii tale ai fost ales de Dumnezeu ca să-L slujeşti şi în chip 
minunat ai fost păzit de EI de tot răul. Pentru nevoinţa nebuniei tale întru Hristos, 
Domnul ţi-a dat darul proorociei şi al facerii de minuni. 


După porunca începătorului preoţiei Hristos, ţi-ai pus sufletul pentru oile din turma 
mai Marelui păstorilor. Tu pe cei ce păcătuiau întru ascuns şi pe faţă i-ai vădit şi cu 
cuvintele tale înțelepte către pocăință şi îndreptare i-ai adus. Pe cei bolnavi şi în 
suferinţă ce veneau la tine nu i-ai depărtat. Tuturor ai fost ca un părinte iubitor de 
fii şi un bun păstor. Şi acum auzi-ne pe noi, cei ce cu credinţă te chemăm pe tine şi 
cădem cu tot dinadinsul spre racla cu ale tale moaşte, părinte Teofil. 


Cere de la întru tot Milostivul Dumnezeu pace Bisericii noastre ortodoxe, înţele- 
pţeşte-i şi-i întoarce pe eretici şi schismatici în sânul Bisericii Mame. Cere pentru 
păstorii noştri râvnă pentru mântuirea oamenilor; iar poporului ascultare de Sfânta 
Biserică şi sârguinţă spre apărarea credinţei ortodoxe neştirbite. 


Roagă-L pe Tatăl Ceresc să dea fiecăruia după a sa cerere: tinerilor sporire în cre- 
dinţa ortodoxă, bătrânilor şi neputincioşilor întărire şi mângâiere, bolnavilor tămă- 
duire, orfanilor şi celor neajutoraţi ocrotire şi bucurie necurmată, celor rătăciți şi 
păcătoşi îndreptare. Şi pentru noi toţi cere sănătate trupească şi mântuire sufletului. 


Aprinde cu focul dumnezeieştii iubiri inimile noastre cele rătăcite. Ajută-ne nouă 
să ne îndreptăm viaţa noastră păcătoasă, ca să trecem fără primejdii vămile cumpli- 
ilor vrăjmaşi şi să ne sălăşluim în lăcaşurile Tatălui Ceresc, ca împreună cu tine şi 
cu toți sfinții să cântăm prea sfânta cântare întru tot lăudatei şi Sfintei Treimi: 
Tatălui şi Fiului şi Sfântului Duh, în vecii vecilor. Amin. 


Şi se face otpustul. 

28 octombrie: Teofil de la Kitaev, Sfântul neînțeles şi nedorit de oameni 


27 octombrie 2019 


Pământul Kievului a plămădit din vremuri îndelungate sfinți bine plăcuţi lui 
Dumnezeu, care s-au rugat pentru lume şi de la care oamenii au primit mărturie şi 
nădejde că Învierea lui Hristos nu a fost în zadar. Mahnovo, oraş din apropierea 
Kievului, a fost şi el dăruit cu Sfântul Teofil care, prin purtarea sa smerită, a păşit 
pe calea unei nevoinţe aparte - nebunia pentru Hristos. 


2 o ae 


Preotului Andrei Gorenkovski, slujitor al Bisericii cu hramul „Naşterea Maicii 
Domnului“ din orăşelul Mahnovo din apropierea Kievului, în luna octombrie a 
anului 1788, soția sa, Eufrosina, i-a născut 2 gemeni, Toma şi Calinic. 


Deşi Eufrosina se străduia să-şi alăpteze amândoi pruncii, Toma, cel mai mare 
dintre gemeni, n-a vrut nicicum să sugă, întorcându-şi de fiecare dată faţa de la sân. 
Ca să-şi scape copilul de la moarte prin înfometare, mama a fost nevoită să gă- 
sească fel de fel de mijloace pentru a-l hrăni. Îi dădea lui Toma să mănânce fiertură 
de cartofi, ridichi şi morcovi. Toate acestea Toma le primea cu plăcere, însă refuza 
să-şi atingă buzele de vasul cu lapte fiert. De fiecare dată, copilul îşi întorcea faţa, 
plângând în hohote, şi pentru nimic în lume nu voia să guste vreun fel de hrană cu 
lapte. 

Această situație o neliniştea pe Eufrosina care şi-ar fi dorit ca şi Toma să fie 
asemănător tuturor copiilor. Mama pruncului a mai fost tulburată şi de unele 
superstiții şi închipuiri ale prietenelor ei. 


Toate aceste lucruri au început să-l înfățişeze pe Toma drept un copil neobişnuit, 
iar pentru Eufrosina, în simplitatea şi neştiinţa ei, el devenea în fiecare zi un fel de 
sălbăticiune de care îşi dorea din ce în ce mai mult să scape. Permanent se plângea 
şi spunea: „E un copil schimbat. N-am vrut să-l botez în aceeaşi zi cu Calinic şi 
uite că ielele mi l-au schimbat“. 


„Nu pot să înec un copil nevinovat!“ 


Într-o seară, a chemat-o la sine pe slujnica apropiată şi i-a împărtăşit acesteia 
gândul de a scăpa de micuțul Toma, dar fără să afle soţul ei. I-a poruncit atunci 
slujnicii ca a doua zi dimineaţă, înainte de răsăritul soarelui, să-l ducă pe Toma la 
râu şi să-l arunce în apă. Toate acestea cu promisiunea ca nimeni să nu afle gestul 
necugetat. 


A doua zi, slujnica a alergat la râu şi, pecetluindu-l pe prunc cu semnul crucii, l-a 
aruncat în apă. Pruncul, păzit de îngerească purtare de grijă, a ieşit deasupra apei 
şi, plutind liniştit pe unde, ca într-un leagăn moale, a ajuns la celălalt mal. Acolo, 
valurile râului l-au aruncat pe uscat. Cu toate că văzuse minunea, slujnica, ce se 
temea foarte tare de mânia stăpânei, s-a hotărât să-şi ducă la capăt cumplita faptă şi 
l-a aruncat iarăşi în apă pe Toma. Şi de data aceasta, valurile l-au purtat pe prunc şi 
l-au aruncat pe nisipul moale. 


Răscolită de o asemenea minune de netăgăduit, slujnica a luat pe prunc şi, încre- 
dințându-se că este viu şi nevătămat, a vărsat lacrimi fierbinţi de pocăință, l-a 
înapoiat pe Toma mamei lui şi, cu glas tremurând de emoție şi de teamă, i-a 
povestit cele întâmplate. 


„Puteţi să mă şi omorâţi, dar nu pot să-l înec pe copilul ăsta nevinovat! Dumnezeu 
Insuşi i-a scăpat viaţa cu puterea Sa nevăzută şi va fi vai de noi pentru această 
faptă haină!“, a spus slujnica. 


Tânăra mamă, ascultând cu o înverşunare parcă neomenească istorisirea slujnicii 
îngrozite, nu a crezut defel în vorbele ei şi a început s-o certe pentru mila ei 
necuvenită, pasămite, față de prunc. 


Ar Dr dr dr dr de Dr dr de De Dr dr dr de de dr dr A de dr dr A A 


Xp XP XP 3 3 3 3 2 2 E IP 3 3 E E 0 E IE IP II IP e XXX 


Je De De De De Dr De e De De de De Dr De De De De De De de de e Ar A d 


XP PP 2 0 E E IE IP IP 3 5 E IE II E E XX 


Furioasă, Eufrosina l-a smuls pe Toma din braţele femeii şi a fugit, nu departe de 
casa lor, unde se afla o moară de apă şi, fiind atentă să nu o vadă nimeni, l-a 
aruncat pe Toma sub roată. Crezând că pruncul era de acum mort, a plecat pe 
ascuns. 


Auzind plânsetele copilului, morarul a venit repede, a privit în jos şi a văzut un 
prunc plutind chiar în mijlocul scocului. Atunci, morarul s-a coborât şi l-a scos 
grabnic din apă pe copilul ce îi era cunoscut. 


Slujnica ce urmărise din depărtare fapta nelegiuită a mamei şi văzând noua 
minune, s-a apropiat de morarul încremenit de uimire şi-i povesti tot ce ştia despre 
copil şi toate arătările minunate ale puterii dumnezeieşti, pe care le trăise ea însăşi. 


Părinți de împrumut 


Atunci, s-au hotărât împreună să îl înştiinţeze pe tatăl copilului care, auzind cele 
întâmplate, a hotărât să dea spre îngrijire copilul unei doici bătrâne, cu experienţă, 
care s-a purtat foarte frumos cu Toma şi care îl purta la biserică în fiecare 
sărbătoare, pentru a se apropia de Hristos. 


Tatăl copilului, simțind că 1 se apropie sfârşitul, a rugat pe morarul salvator al 
micuţului să îl ia şi să îi poarte de grijă. Morarul s-a învoit cu bucurie şi l-a luat pe 
Toma în casa lui, ca pe o binecuvântare de la Dumnezeu. 


Un ţăran înstărit dintr-un sat apropiat l-a rugat pe morar să-i dea lui copilul ca să-l 
crească. 


Morarul, văzând bunele intenţii ale ţăranului, s-a lăsat înduplecat de rugăminţile lui 
şi l-a încredinţat pe Toma ţăranului. 


Dar copilul, care nu împlinise încă 3 ani, a rămas din nou orfan, pentru că bogă- 
taşul, care-l îngrijea cu multă bucurie, a murit. Soţia acestuia l-a înduplecat pe 
preotul satului să-l ia la sine pe băiat. La noul său binefăcător, Toma a trăit până la 
vârsta de 7 ani. Copiii, văzând că Toma era mai retras, îl batjocoreau şi râdeau de 
el. 


Curând, însă, după ce Toma împlinise vârsta de 7 ani, preotul s-a îmbolnăvit şi a 
murit şi iată că tânărul pribeag s-a trezit iarăşi în nevore. 

Rămas din nou fără ajutor părintesc, Toma a primit purtarea de grijă a epitropului 
din sat care, după o încercare nereuşită de a-l încredința din nou Eufrosinei, l-a dus 
pe micuţ în Kiev, în Mănăstirea Bratski, unde trăia în rândul obştei un bătrân, preot 
văduv, care îi era lui Toma unchi bun. 


Toma îşi vizitează mama 


Aici, la mănăstire, Toma se îndeletniceşte cu învăţătura şi cu rugăciunea zilnică. 
Citea neîncetat din dumnezeiştile Scripturi, iar psalmii cei mai dragi i-a învăţat pe 
dinafară şi îi rostea ori de câte ori putea într-o zi. 


Viaţa curată a lui Toma, rugăciunea zilnică şi citirile sfinte au înduplecat sufletul 
mamei sale care, începând să pătimească greu din cauza unei boli, vărsa lacrimi, 
pentru că îşi dăduse seama că toate acestea veneau asupra ei pentru cruzimea cu 
care îl prigonise pe fiul ei nevinovat. Oriunde s-ar fi aflat, nicăieri nu afla odihnă şi 
uşurare. Striga neîncetat către Dumnezeu, rugându-L să-i dea iertare. Şi Domnul S- 
a milostivit de ea. Nu cu mult timp înainte de moartea mamei, Toma a venit în casa 
ei, având mângâierea de a o vedea împăcată cu el şi de a primi binecuvântarea ei. 


Smerit ascultător în Mănăstirea Kievo-Bratski 


Bunul unchi nu a rămas pentru mult timp ocrotitor al nepotului său. Curând, el a 
murit, lăsându-l pe Toma fără mijloace de trai şi fără adăpost. Despre continuarea 
studiilor nici nu mai putea fi vorba. Retrăgându-se de la Academie, Toma a început 
să-şi câştige pâinea din munca sa. 


În anul 1810 a fost numit dascăl în oraşul Cighirin. Din pricina glasului prea slab, 
însă, a fost mutat în acelaşi an ca paraclisier în târguşorul Obuhov. 


În anul 1812 a intrat în Mănăstirea Kievo-Bratski. 


În Mănăstirea Bratski, Toma a împlinit felurite ascultări: a fost la brutărie, unde 
frământa aluat şi cocea pâini, apoi l-au mutat ca bucătar; după nu multă vreme l-au 
numit ajutor de felcer, iar, în cele din urmă, paraclisier şi clopotar. Această 
ascultare îi plăcea cu deosebire lui Toma. Urcându-se în clopotniţă odată cu 
primele raze ale dimineţii, el se cufunda acolo în contemplaţie şi rugăciune tainică. 
Nimeni nu-l stânjenea acolo. 


În ziua de 11 decembrie a anului 1821 Toma a fost tuns monah şi a primit numele 
de Teodorit. La puţin timp după aceasta, Teodorit a fost numit responsabil cu 


Ar Dr Dr dr dr dr Dr dr de De Dr dr dr De De dr dr A de dr dr A A 


Xp XP XP IP PI E 2 2 E IP 3 3 2 E 0 E IE 5 IE E IX XX 


De De De de De dr De e De De de De Dr dr De De De De e de de de Ar A d 


XP PP 2 0 E IE IE IP IP 5 5 E IE II IE E XX 


veşmintele bisericii, iar în ziua de 30 septembrie a anului 1822, pentru osârdia cu 
care îşi îndeplinea ascultarea, precum şi pentru pilduitoarea sa viaţă călugărească, a 
fost hirotonit ierodiacon. Noua îndatorire a dat un şi mai mare avânt nevoinţelor 
sale. Lua asupra sa ascultările fraților mai mici, slujea obştii cu multă sârguinţă, 
arătând tuturor multă dragoste. 


În ziua de 6 februarie a anului 1827, Teodorit a fost hirotonit ieromonah, fiind 
numit totodată iconom al Mănăstirii Bratski. 


A urmat calea unei nevoinţe aparte - nebunia pentru Hristos 


Vrând însă să se îndeletnicească mai mult cu rugăciunea, ceru să fie eliberat de 
ascultarea de iconom şi să primească binecuvâtarea de a pustnici în peşterile săpate 
de prea cuviosul Teodosie în satul Lesniki. Fiindu-i respinsă această cerere, mo- 
nahul Teodorit a păşit pe calea unei nevoinţe aparte, luând asupră-şi marea cruce a 
nebuniei pentru Hristos, iar în ziua de 9 decembrie 1834 a primit schima, luând 
noul nume de Teofil. 


Nevoitor într-o grădină 


In ziua tunderii sale în marea schismă, Teofil a început să caute un loc mai potrivit 
pentru nevoințele sale pustniceşti. Pentru acest ţel, şi-a ales o livadă mare şi 
umbroasă în Glubociţa, unde înfloreşte acum Mănăstirea de maici Pokrovski. 


Stăpânul acestei livezi, Iosif Nikiforovici Dikovski, îl cinstea nespus pe stareţ şi 
niciodată nu întreprindea nimic fără sfaturile şi îndrumările acestuia. Aflându-se 
sub înrâurirea fericitului, felul de viaţă al lui Dikovski era cu adevărat de nevoitor: 
dormea puţin, postea, nu mânca carne, se ruga mereu şi se îndeletnicea cu citirea 
de cărți mântuitoare de suflet. 


La 1 decembrie a anului 1844, ieroschimonahul Teofil a cerut să fie mutat din 
Mănăstirea Kievo-Bratski în Lavra Kievo-Pecerska, din pricina vârstei înaintate şi 
a slăbiciunilor trupului. Arhiepiscopul Filaret l-a mutat, în schimb, în pustia 
Goloseev din apropierea Kievului. Faima nevoitorului a crescut tot mai mult, 
atrăgând spre pustia Goloseev o mulțime de oameni râvnitori. 


Nu-i plăcea să fie distras de la rugăciune 

În anul 1848, când asupra fericitului s-au pornit prigoane şi felurite nemulțumiri 
pentru viaţa sa ciudată, a fost îndepărtat din pustia Goloseev şi strămutat în aşa- 
numita „livadă Novopasecinâi“. 


Puţini oameni reuşeau să se apropie de părintele Teofil ca să ia binecuvântare. El 
petrecea zile întregi în pădure la rugăciune şi numai către Vecernie se întorcea 
acasă pentru a prinde începutul dumnezeieştii slujbe. 


Însă, chiar dacă reuşea cineva să se apropie, părintele îl umbrea cu binecuvântarea 
din mers, stăpânit parcă de o anumită grabă. Fericitului nu-i plăcea deloc să fie luat 
în seamă sau să fie distras de la rugăciune. De aceea, atunci când băga de seamă că 
este aşteptat în cale de rugători, o cotea într-o parte, prin desiş; iar dacă asta se 
întâmpla chiar în mănăstire, atunci se suia într-un stejar înalt care creştea chiar pe 
arhondaric şi pe ale cărui ramuri erau prinse 4 scânduri, ori se ascundea în grădina 
mănăstirii. 


Sfârşitul cuviosului Teofil 


Cu puţin înainte de sfârşitul său, care s-a întâmplat în ziua de 23 aprilie a anului 
1853, fericitul Teofil s-a mutat din Kitaiev în Goloseev, dar îşi dorea foarte mult să 
moară în vechiul cuib. 


Astfel, în ziua de 15 iulie, fericitul Teofil, la porunca mitropolitului, s-a întors iar 
la Kitaiev. 


În ultimele zile ale vieţii sale, venea în Lavră în fiecare zi să slujească un acatist 
Maicii Domnului, înaintea icoanei sale făcătoare de minuni numită: „Censto- 
hovska“, care se află până acum în brutăria obştii. 

A trecut la Domnul în sihăstria Kitaiev cu hramul „Sfânta Treime“, în anul 1853, 
octombrie 28, fiind în vârstă de 65 de ani, iar trupul său a fost aşezat, potrivit 
testamentului sfântului, în sicriul său, pe care l-a ţinut tot timpul vieţii în chilie. 


Sursa:  https://orthodoxia.ro/2019/10/27/28-octombrie-teofil-de-la-kitaev-sfantul-neinteles- 
si-nedorit-de-oameni-viata-acatistul/ 

Teodor Danalache - Sfântul Teofil cel nebun pentru Hristos 


Sfântul cuvios Teofil cel nebun pentru Hristos este prăznuit pe 28 octombrie. 


Sfântul cuvios Teofil cel "nebun pentru Hristos" s-a născut în luna octombrie a 
anului 1788 şi a trecut la cele veşnice în dată de 28 octombrie 1853, la vârsta de 65 
de ani. Acesta este unul dintre cei mai cunoscuţi şi iubiţi sfinţi "nebuni pentru 
Hristos", alături de Sfântul cuvios Andrei. 


Nebunul pentru Hristos nu e nebun cu adevărat, aceasta fiind marea deosebire. El 
este deplin sănătos la minte; el numai "făţăreşte" nebunia; el alege să pară nebun; 
el face totul pentru că toţi ceilalți să-l socotească cu adevărat nebun, rămânând însă 
stăpân pe gesturile şi vorbele sale, folosite întotdeauna cu un anume rost. 


Sfântul Teofil cel nebun pentru Hristos 


Sfântul cuvios 'Teofil s-a născut în luna octombrie a anului 1788, în localitatea 
Mahnovo, aflată în apropiere de Kiev. Părinţii săi, preotul Andrei Gorenkovski şi 
prezbitera Eufrosina, au primit de la Dumnezeu doi băieţi gemeni. Primul a fost 
numit Toma, iar cel de-al doilea a fost numit Calinic. 


Încă de la început, Toma nu a supt lapte de la sânul mamei sale, lăsându-l pe tot 
celuilalt frate. Singura hrană pe care o primea Toma era zeamă de la nişte legume 
fierte. Datorită acestui fapt, precum şi a unor superstiții aruncate de unele vecine, 
Eufrosina a început să creadă că pruncul nu este în regulă. Astfel, având mintea 
întunecată de un diavol, femeia a hotărât să scape de pruncul Toma. 

Chemând la sine pe o slujnică, Eufrosina i-a spus să ia copilul şi să îl arunce în apă 
răului din apropiere. A doua zi, slujnica l-a luat pe Toma, l-a însemnat cu semnul 
Sfintei Cruci şi l-a aruncat în apă răului. Din mila lui Dumnezeu, apele nu l-au 
înghiţit, ci l-au dus până pe celălalt mal, unde l-au aruncat afară. Luându-l iarăşi şi 
aruncându-l în apă, s-a întâmplat întocmai. Văzând pentru a doua oară minunea, 
slujnica s-a pocăit şi, plângând, l-a întors pe acesta mamei lui, povestindu-i cele 
întâmplate. 


Necrezând cuvintele slujnicei, Eufrosina a certat-o aspru, după care l-a luat pe 
prunc şi a mers la o moară de apă din apropiere, unde l-a aruncat în valuri. Mo- 
rarul, fiind aproape de locul cu pricina şi auzind plânsetele copilului, l-a scos pe 
acesta din apă. Recunoscând pruncul, morarul l-a dus tatălui său, care l-a încre- 
dinţat, mai apoi, unei doici bătrâne şi credincioase. 


Când tatăl pruncului şi-a simţit sfârşitul aproape, acesta l-a încredinţat pe prunc 
morarului care îl salvase de la înec. După o vreme, un om înstărit, dintr-un sat 
vecin, a cerut morarului pruncul, spre a-l creşte. Până să împlinească trei ani, 
pruncul a rămas iarăşi singur, omul înstărit trecând la cele veşnice. Văduva aces- 
tuia l-a luat pe prunc şi l-a încredinţat preotului din sat, care l-a luat în grijă, alături 
de ceilalți copii ai săi, până la vârsta de şapte ani. 


Ar Dr dr dr dr de Dr dr de De Dr dr d De de dr dr A dr dr dr A A 


Xp PP PP 0 E IE IP E 3 E E IE 3 2 IE E XX 


Ar fe dr dr De fr dr Dr De dr Dr Dr De de dr De de dr dr e De de dr A d 


XP PP 2 0 E E 3 IP 3 3 3 E IE II E E XX 


| Sfântul Teofil cel nebun pentru Jristo 


Pe când avea abia şapte ani, preotul care se îngrijea de el a murit, iar Toma a rămas 
iarăşi singur. Un sătean credincios l-a luat luat pe prunc şi l-a dus mamei sale 
(Eufrosina), spre a-l primi înapoi. Refuzând să-l primească, săteanul l-a dus pe 
Toma în Mănăstirea Bratski, din Kiev, unde se nevoia un unchi al copilului. În 
această mănăstire, Toma a învăţat să scrie şi să citească, îndrăgind rugăciunea şi 
slujbele. 


Între timp, mama lui Toma a început să pătimească de o boală grea, suferind din ce 
în ce mai mult pentru fapta cea nelegiuta de a-şi prigoni copilul. Cu puţin timp mai 
înainte de a muri, aceasta s-a învrednicit de a-l vedea pe Toma, care nu i-a reproşat 
nici un cuvânt. 


Nu după multă vreme, vrednicul Toma a rămas şi fără unchiul său cel bun. În anul 
1810, nemaiputând continua studiile, s-a angajat ca dascăl, la biserică din satul 
Cighirin. Deoarece nu avea un glas puternic, preotul l-a numit paraclisier, în 
târguşorul Obuhov. 


În anul 1812, tânărul Toma a intrat în Mănăstirea Bratski, unde a primit urmă- 
toarele ascultări: brutar, bucătar, ajutor de felcer, paraclisier şi clopotar. În ziua de 

11 decembrie 1821, el a fost tuns în monahism, cu numele de Teodorit. După 
aceasta, el a fost rânduit responsabil cu veşmintele bisericii. 


În ziua de 30 septembrie 1822, monahul Teodorit a fost hirotonit ierodiacon, iar 
mai apoi, în ziua de 6 februarie 1827, a fost hirotonit ieromonah şi rânduit iconom. 

Dorind însă a se îndeletnici şi mai mult cu rugăciunea, sfântul a cerut bine- 
cuvântare pentru a se retrage în pustnicie, în peşterile săpate de cuviosul Teodosie, 
în satul Lesniki. Neprimind binecuvântarea dorită, cuviosul a început a se nevoi 
din ce în ce mai aspru, sub chipul "nebuniei pentru Hristos". 


În ziua de 9 decembrie 1834, el a fost rânduit schimnic, sub numele de Teofil. Din 
această zi, sfântul s-a retras într-o livadă izolată, lângă satul Glubocita, unde s-a 
nevoit mulţi ani. 


Datorită vârstei înaintate, în ziua de | decembrie 1844, ieroschimonahul Teofil a 
cerut să fie inchinoviat în Lavra Pecerska. Insă, arhiepiscopul Filaret l-a mutat în 
pustia Goloseev, aflată tot în apropiere de Kiev. 

Troparul Sfântului Teofil cel nebun pentru Hristos: Din tinereţe iubindu-L. pe 
Mirele Hristos şi numai Lui tu cu râvnă dorind ai slujit. În pustia Kitaev te-ai 
sălăşluit şi cu neîncetate rugăciuni te-ai făcut următor sfinţilor de la Pecerska. 
Pentru aceasta, părinte Sfinte Teofil, roagă pe milostivul Dumnezeu să ne dăru- 
iască nouă pace şi mare milă. 

Pravila de rugăciune a Vlădicăi Teofil 


Precum se ştie, pravila de rugăciune a Vlădicăi era foarte lungă şi împlinirea ei 
cerea câte şase-şapte ore pe zi. 


lată această pravilă: 
Seara 


1. Pavecerniţa 

2. Închinare Sfintei Treimi 
3. Închinarea lui Iisus Hristos, din facerile Sfântului Dimitrie al Rostovului 
4. Rugăciunea Sfântului Eustratie din Miezonoptica de Sâmbătă 

5. Acatistul Preadulcelui lisus 

6. Închinarea Preasfintei Născătoare de Dumnezeu (Sfântul Dimitrie al Rostovului) 
7. Acatistul Buneivestiri 
8. Pomenirea cu recunoştinţă a Patimilor lui Hristos (Sfântul Dimitrie al Rosto- 
vului) 

9. Meditaţie la cele dumnezeieşti (Sfântul Dimitrie al Rostovului) 

10. Rugăciunile celor ce merg spre somn 
11. Sărutarea rănilor Domnului nostru lisus Hristos 


Dimineaţa 


Rugăciuni de dimineaţă 

Închinarea Sfintei Treimi 

Închinarea lui lisus Hristos 

Acatistul Preadulcelui Iisus 

Închinarea Preasfintei Născătoare de Dumnezeu 
Acatistul Preasfintei Născătoarei de Dumnezeu 
Pomenirea cu recunoştinţă a Patimilor lui Hristos 
Canonul Sfintei Împărtăşanii 

Acatistul Sfintei Împărtăşanii 

10. Rugăciunile dinaintea Sfintei Împărtăşanii 

11. Meditaţie la cele dumnezeieşti 

12. Sărutarea rănilor lui Hristos 

13. Sfânta Liturghie, la care nu lipsea niciodată. 


Poe alea d e ete atlase 


„Nu înţeleg cum bătrânii şi mai ales monahii pot să-şi ducă viaţa dacă n-au do- 
bândit deprinderea şi gustul rugăciunii. Trebuie să fie peste măsură de greu şi de 
plictisitor pentru ei. De aceea, cât de folositor este, pentru toţi cei care nu vor să 
aibă o viaţă lipsită de bucurii, a se obişnui din vreme cu rugăciunea!”, spunea el 
într-o convorbire personală cu stareţii Lavrei. Şi urmând propriul sfat, el era primul 
care îl păzea. 


(Vladimir Znosko, Sfântul Teofil cel nebun pentru Hristos. Viaţa şi Acatistul, 
ediția a doua, revizuită, Editura Egumenița, Galaţi, pp. 111-112) 

Purtarea Sfântului Teofil din vremea slujbelor bisericeşti 


Pe mulţi îi smintea felul oarecum ciudat al stareţului Teofil de a se purta în bise- 
rică. De obicei, fericitul se întorcea cu faţa spre perete şi în nici un caz nu-şi ridica 
privirea aţintită în jos, iar când slujea, se purta încă şi mai ciudat. Vom folosi 
cuvintele întâi-stătătorului sihăstriei Kitaiev, sus-numitul lov, prin care acesta 
descrie faptele Fericitului, în denunţul către mitropolitul Filaret: „Pregătindu-se 
pentru slujirea în sobor, scrie lov, Teofil încalcă tipicul şi rânduiala: niciodată, la 
începerea Vecerniei mari sau a Utreniei, neluând seama la cele arătate de mine, nu 
stă în altar, iar unde citeşte rugăciunile utreniei - nu se ştie. De abia luând parte, în 
fapt, la slujbă, în vremea catismelor pleacă, ori stă la uşile de miazăzi, afară, şi la 
slujirea în sobor nu stă cum trebuie, ci se întoarce către răsărit. Faţa şi mâinile, pe 
cât se pare, Teofil nu şi le spală niciodată. Chiar şi când stă înaintea Sfintei Mese la 
Liturghie pare că e zăpăcit, are nevoie de îndrumări continue. Îşi împletește adesea 
coada. Ținând cartea înaintea sa, nu pare să citească rugăciunile cuvenite, iar închi- 
năciuni face foarte rar, în schimb se pleacă după ce şi-a şters nasul cu mâna şi îl 
şterge iar cu acoperământul de pe Sfânta Masă. lar când se rosteşte: „Hristos în 
mijlocul nostru”, face totul pe-a-ndoaselea față de ceilalți părinţi. Teofil se 
împărtăşeşte foarte în grabă cu Sfintele Taine, apoi se întoarce cu faţa spre uşa de 
miazăzi deschisă şi privind spre spre norod - parcă într-adins să fie văzut - citeşte 
rugăciunile de mulţumire. În zilele de mare praznic, deşi ia parte la slujirea Sfintei 
Liturghii, nu iese la Tedeum, ci scoțându-şi odăjdiile pleacă din biserică, fapt pent- 
ru care de multe ori a lipsit şi de la trapeză. 

Chiar şi la proscomidie nu pune Sfânta Prescură la mijloc, ci pe marginea stângă, 
încât totul pare lesne să cadă pe jos, iar restul locului îl umple cu părticele, şi nici 
pe acestea nu le aşază după rânduială. 


La Liturghie, îndreptându-se către analog, nu se uită la Liturghier, ci se întoarce 
oarecum spre Sfânta Masă şi în timpul vohoadelor este nevoie adeseori să 1 se 
atragă atenţia. După ce Sfintele Daruri au fost aduse în Sfântul Altar, nu ţine 
liturghierul înaintea sa şi nu-şi întoarce ochii şi inima spre Sfânta Masă, săvârşind 
cuviincioasa închinare, ci se tot uită în cartea de pe analog; şi este greu în acele 
clipe să-l îndupleci să facă măcar trei metanii, să binecuvânteze cu evlavie Darurile 
şi să nu se grăbească atunci când împarte Sfântul Trup, ci să culeagă cu buzele 
părticelele care i s-au lipit de mâini. Graba lui în timpul slujirii e cât se poate de 
nepotrivită, iar când diaconul rosteşte: „Plineşte, Stăpâne, Sfântul Potir”, el, fără a 
privi măcar la Potir, aruncă în el o părticică din Sfântul Agneţ”. 


(...) 


Și lucrurile s-au lămurit foarte curând. Atunci când un frate cu care Teofil era mai 
deschis a mers la el şi l-a întrebat despre pricina purtării sale ciudate din vremea 
slujbelor bisericeşti, stareţul a răspuns: 

- Dumnezeu vede simplitatea mea. Eu liturghisesc după rânduială, citesc toate 
rugăciunile cuvenite, pe întâi-stătătorul meu îl cinstesc ca pe un mai-mare al meu, 
însă când mă cufund cu mintea în taina ce se săvârşeşte, uit de mine însumi şi de 
tot ce mă înconjoară. În vremea dumnezeieştii Liturghii, văd o rază ce se pogoară 
dintru înălțime în chip de cruce, adumbrind pe preot şi pe cei care slujesc dim- 
preună cu dânsul, dar câteodată nu pe toţi. Văd un fel de rouă care pogoară peste 
Sfintele Daruri şi îngeri prea luminaţi, care plutesc atunci peste Sfânta Masă, 
grăind: Sfânt, Sfânt, Sfânt este Domnul Savot, plin e cerul şi pământul de slava Ta! 
ŞI atunci, întreaga mea fiinţă este cuprinsă de un extaz de negrăit, şi nu mai sunt în 
stare să mă desprind de vedenia cea desfătată. Frate! Nu mă îndreptăţesc, ci spun 
adevăr curat. Te rog doar să nu descoperi cele spuse de mine, ca sa nu se smin- 
tească oamenii de mine, păcătosul. 


(Vladimir Znosko, Sfântul Teofil cel nebun pentru Hristos. Viaţa şi Acatistul, 
ediția a doua, revizuită, Editura Egumenitța, Galaţi, pp. 103-108) 

Teofil cel nebun pentru Hristos şi hrănirea cea minunată 


Lucrurile s-au întâmplat în mai 1853, adică la o jumătate de an înainte de moartea 
fericitului Teofil. Starețul trăia pe atunci în sihăstria Goloseev. 


- Pantelimoane, i-a zis odată, după prânz, ucenicului, să mergem în pădure să ne 
rugăm lui Dumnezeu! Au mers. Au umblat prin pădure până ce-au istovit. 


Fericitul Teofil citea pe drum Evanghelia, cânta psalmi şi împletea ciorapi, iar 
ucenicul tăia cu secera iarba şi o vâra într-o plasă de sfoară, pentru a hrăni, la 
întoarcerea acasă, tăuraşul. 


Când a venit seara şi soarele a început să apună, drumeţii au plecat spre casă. 
Trecând pe lângă locul unde unde este acum Sihăstria Preobrajenski, stareţul s-a 
oprit, zicând: 

- Auzi, Pantelimoane, să ne aşezăm pe dâmb şi să ne uităm la sfânta Lavră. 


Ucenicul obosit atâta aştepta şi, întinzându-se pe iarbă plin de mulţumire, a prins să 
moțţăie. 

Fericitul a scos o bucăţică de gheaţă, a topit-o în apă şi, adăugând puţină miere, a 
început să-şi întărească puterile sleite. A trecut jumătate de ceas. 

Fericitul a strigat:- Pantelimoane! Vin drumeţi... Fugi de-i cheamă! 


Ucenicul s-a trezit şi a văzut pe drum o ceată de închinători pe care i-a chemat să 
vină la fericit. 


- Dumnezeu să vă ajute!, i-a întâmpinat fericitul. 
- Mulţumim, batiuşca, au răspuns mujici. 
- Pesemne că n-aţi mâncat nimic! 


- De unde, batiuşca. Am mâncat apă cu posmagi, dar mâncare caldă n-am pus în 
gură de o săptămână întreagă... 


- Nu-i nimic. Şedeţi, mai staţi puţin de vorbă. Maica Domnului ne va hrăni pe toţi 
îndată! Apoi a scos din coş un ceaun de tuci, a săpat cu cuţitaşul o groapă mică în 
pământ şi l-a trimis pe ucenic să adune vreascuri. 


- Vreascuri? Da” ce faceţi cu ele, batiuşca?, întrebă uimit ucenicul ştiind că n-are ce 
să pună pe foc. 


- Tontule! O să fierbem păsat... Nu vezi că trebuie să dăm mâncare la închinători? 


Vreascurile au fost aduse, dar nu aveau cu ce aprinde focul. - Ei, poftim necaz, 
spuse cu supărare Pantelimon. Nu-i foc, batiuşca. 


- Dar Dumnezeu?!, a răspuns fericitul cu încredințare. Şi înălțându-şi ochi spre 
cer, începu să se roage: Doamne! Înaintea Ta merge focul şi fulgerele Tale 
luminează lumea. Ci ascultă Doamne glasul rugăciunii mele, când strig către Tine, 
când ridic mâinile mele spre Biserica Ta cea sfantă. Auzi-mă: să mănânce săracii şi 
să se sature şi să laude numele Tău cel prea bun! Spunând acestea, a făcut o 
metanie mare către răsărit şi a blagoslovit ceaunul: - În numele Tatălui şi al Fiului 
şi al Sfântului Duh... 


Dar numai ce a rostit aceste cuvinte, că sub ceaun s-a ridicat un firicel cenuşiu de 
fum şi vreascurile s-au aprins cu flacăra strălucitoare. 


Văzând minunea, Pantelimon vroia s-o rupă la fugă, dar fericitul 1-a poruncit să 
rupă iarbă şi s-o arunce în ceaun. El a pus câteva pietricele luate din coş şi o 
bucăţică de gheaţă. 

Când totul a început să fiarbă, fericitul, fără a opri rugăciunea, a mai binecuvântat 
o dată ceaunul şi a amestecat: 
- E1, acum gustă!, a rostit el întorcându-se spre ucenic. 


Pantelimon a luat puţin pe vârful linguri şi a lins neîncrezător; apoi a mai luat o 
dată şi a gustat o lingură întreagă. - Batiuşca! Păi, e terci de griş..., a strigat în 
culmea uluirii. 


- Da” toarnă oaspeţilor mai iute, că se răceşte. Ucenicul a înşfăcat ceaunul cu 
bucurie şi cu teamă, şi a început să toarne în strachinele de drum ale închinătorilor. 
Dar o, minune! Oricât ar fi turnat, terciul nu se împuţina. Toţi fuseseră hrăniţi, 
îndestulaţi, iar ceaunul era parcă plin. Şi aşa cum au fost înmulţite pâinile în pustie 
pentru a ajunge la o mulțime de popor (Matei 14,19-20), aşa şi acum a fost 
înmulțită hrana prin rugăciunile fericitului... 


- E1, acum rămâneţi cu Dumnezeu, a grăit fericitul către pelerini, după ce aceştia au 
terminat de mâncat. Mergeţi în Sfânta Lavră şi rugaţi-vă pentru toţi... 


Mujicii au pornit la drum şi când au ajuns la Lavră au început cu bucurie şi cu 
teamă să povestească tuturor despre minunea la care fuseseră martori. 


Mare este Dumnezeul nostru, care a deschis porțile Cerului, a plouat mană şi a 
trimis mâncare până la saţ, şi au mâncat şi s-au săturat. Căci tot ce veţi cere cu 
credinţă, rugându-vă veţi primi. 


(Vladimir Znosko, Sfântul Teofil cel nebun pentru Hristos. Viaţa şi Acatistul, 
ediția a doua, revizuită, Editura Egumeniţa, Galaţi, pp. 134-137) 

Răspunsul dat unui om ce voia să ştie cum poate afla viitorul 


Un ţăran, fiind curios să afle cum poate fericitul să prezică viitorul şi să pătrundă în 
tainele sufletului omenesc, s-a apropiat de el şi l-a întrebat: 

- Părinte! Cum de ştiţi toate şi puteţi să ghiciţi viaţa oamenilor? 

- Da” ce-i de mirare în asta? a răspuns fericitul. Nu-i nici o greutate în asta. 

- Cum nu-i? Oare-i chiar aşa de uşor, părinte? 

- Tare uşor... Vrei şi tu să fii ca mine? 


- Grozav aş vrea, părinte. Invaţă-mă! 


- Dacă-i pe aşa, atunci smulge-ţi o geană şi fă-i două noduri. Cum ai să faci asta, ai 
să ajungi la fel de mintos ca mine. 


- Şi sfinţia voastră aţi făcut la fel? 
- Chiar aşa..., a răspuns fericitul Teofil. 


Țăranul cel naiv a încercat îndată să înfăptuiască sfatul primit, însă, oricât s-a stră- 
duit să facă pe geană măcar un nod, bineînţeles că n-a avut nici o izbândă. 

- Iaca, şi eu cu mare trudă am ajuns ce sunt acum, a zis fericitul şi a plecat, lă- 
sându-l pe ţăran cu gura căscată. 


(Vladimir Znosko, Sfântul Teofil cel nebun pentru Hristos - Viaţa și acatistul, 
Editura Egumenitța, Galaţi, 2009, p. 9) 

Sfântul Teofil şi modul neașteptat în care a vindecat patima fumatului 


Odată, Teofil mergea pe o alee din curtea mănăstirii împreună cu unul dintre 
târgoveţii iubitori de Dumnezeu care îi era devotat şi avea cu sine într-o strachină, 
ridiche rasă cu cvas. S-au întâlnit în drum cu redactorul-editor al jurnalului 
„Convorbirea casnică”, Viktor Ignatievici Askocenski. Acesta pufăia din ţigară şi 
trăgând fumul în piept l-a suflat tocmai în mâncarea lui Teofil. Fericitul nu a zis 
nimic ci întingând degetul în strachină l-a stropit. 


Întorcându-se acasă, Askocenski s-a aşezat ca să prânzească dar mâncarea care i-a 
fost pusă înainte era pătrunsă de un miros de ridichi. Fără a bănui nimic neobişnuit, 
Askocenski a vărsat conţinutul strachinii şi a cerut să i se aducă altă porție. A venit 
a doua porţie - acelaşi miros. 


Tulburat, Askocenski s-a năpustit asupra bucătăresei şi a casnicelor, însă nimeni nu 
a putut să-i lămurească de unde vine mirosul. I s-a dat altă porţie - s-a întâmplat 
acelaşi lucru. 1 s-a dat încă una - iarăşi ciudatul miros de ridichi. 


Scos din fire, Askocenski a mers la nişte cunoscuţi; aceştia însă întâmpinându-l, îi- 
au atras atenţia că răspândeşte un puternic miros de ridichi. l-a rugat să-i dea ceva 
de mâncare, plângându-se că acasă nu i-au pregătit masa cu băgare de seamă; ce 
mare i-a fost uimirea când s-a arătat că şi hrana aceasta duhnea a ridichi. 

A mers atunci la brutărie, a cumpărat o prăjitură, s-a întors acasă şi a început să bea 
ceai. Atât ceaiul cât şi prăjitura cumpărată duhneau la rândul lor a ridiche rasă. 


A trecut o zi, două, trei - Askocenski a ajuns la disperare întrucât toţi cunoscuţii cu 
care se întâlnea îi atrăgeau atenţia asupra mirosului neplăcut de ridiche pe care îl 
răspândea. A căutat îndelung să afle pricinile acestui fenomen ciudat. 


În cele din urmă, şi-a amintit de întâlnirea cu părintele Teofil. Dându-şi seama de 
necuviința faptei sale de atunci, s-a îndreptat spre Kitaiev şi i-a cerut iertare; de 
atunci mirosul de ridiche a dispărut cu desăvârşire... 


(Vladimir Znosko, Sfântul Teofil cel nebun pentru Hristos. Viaţa şi Acatistul, 
Ediția a II-a revizuită, Editura Egumeniţa, Galaţi, pp. 69-72) 

Impacă-te cu Dumnezeu și vei afla odihnă! 

Chiar la începutul nevoinţelor sale întru nebunia cea pentru Hristos, învăţa în Aca- 
demie, studentul Piotr Gavrilovici Krijanovski. Teofil era încă ascultător, în vre- 
mea când s-a legat între ei o prietenie frăţească. Tinerii petreceau ceasuri întregi în 
convorbiri mântuitoare de suflet, cugetând la soarta omenească, la deşertăciunea 
pământească şi la viaţa cea de dincolo de mormânt. 


Fericitul Teofil, văzând bunele năzuinţe şi inima ascultătoare a prietenului său, se 
străduia cu orice preţ să întărească şi să facă să rodească în sufletul lui aceste se- 
minţe bune ale cuvântului Dumnezeiesc. 


- „Împacă-te cu Dumnezeu”, astfel îi grăia Teofil prietenului său, „împacă-te cu El 
şi vei afla odihnă. Prin aceasta va veni la tine binele. Primeşte legea din gura Lui şi 
pune cuvintele Lui în inima ta. Și dacă vei plini făgăduinţele tale, peste căile tale 
va răsări lumina”( lov 22, 21-22; 27-28). 


(Vladimir Znosko, Sfântul Teofil cel Nebun pentru Hristos - Viaţa și acatistul, 
Editura Egumeniţa, Galaţi, 2009, p. 10) 

Când ceri sfat la spovedanie, urmează-l până la capăt! 


Dar s-a întâmplat o dată pe dos. La spovedanie, părintele a dat sfat unui tânăr să se 
cunune cu o văduvă, iar tânărul nu l-a ascultat şi s-a însurat cu cea pe care o voia. 


- Ce să ascult eu de moşneag! Oricum, monahul n-o să afle, le-a zis el prietenilor. 


Atunci când după o săptămână prietenii au mers la Kitaiev şi au trecut pe la fericit 
pentru binecuvântare, părintele i-a întâmpinat şi le-a dat proaspăţilor căsătoriți un 
coş vechi, prăpădit, pe fundul căruia era o grămăjoară de gunoi, iar pe gunoi erau 
două mere... 


Neputând înţelege pilda, tinerii au mers să se lămurească la duhovnicul Kitaie- 
vului. 


Acesta, după ce i-a ascultat, a spus: 
- Cele două mere proaspete sunteţi voi. Grămăjoara de gunoi de sub ele e viaţa 
nefericită care vă aşteaptă. 


Și într-adevăr, nu a trecut nici un an, că tinerii au început să se certe şi până la 
urmă s-au despărțit. 

(Vladimir Znosko, Sfântul Teofil cel nebun pentru Hristos. Viaţa şi Acatistul, 
ediția a doua, revizuită, Editura Egumenița, Galaţi, p. 128) 

„Domnul cârmuieşte întreaga lume, o să cârmuiască şi luntrea noastră...” 


Odată, fericitul Teofil mergea pe malul Niprului spre Lavră. Împreună cu el era 
ucenicul Pantelimon. Era cam 16.00 după-amiaza şi mai rămăseseră două ore până 
să bată clopotele de Vecernie. 


Ajungând în dreptul locului unde sunt peşterile Lavrei, fericitul a văzut o lotcă 
bogată şi a zis: 


- Ştu, Pantelimoane, ce m-am gândit? 
- Ce, batiuşca? 


- Să trecem de cealaltă parte a Niprului. Acolo n-are cine să se roage lui Dumne- 
zeu, aşa că ne-om ruga noi pentru toţi şi vom citi Sfânta Psaltire. 


- Cum ştiţi, batiuşca... 


Drumeţii s-au apropiat de mal şi fericitul a dezlegat lotca ce nu avea vâsle şi a grăit 
către Pantelimon. 


= Se VA ua 

- Da” cum o să mergem? a răspuns nedumerit ucenicul. Că nu avem vâsle, ba- 
tiuşca... Trebuie să dăm fuga după vâsle. 


- Nu trebuie... şezi când îți spun! 

- Şi de vâslit cum faci? Cu mâinile? 

- Da” la ce-ţi trebuie vâsle, nătărăule? 

- Ca să umblăm pe apă, să cârmuim bărcuţa. 

- Şezi, şezi. Domnul cârmuieşte întreaga lume, o să cârmuiască şi luntrea noastră. 


Pantelimon s-a aşezat şi se uita să vadă ce-o să se mai întâmple. Fericitul a împins 
luntrea desprinzând-o de țărm, s-a aşezat în spatele bărcii şi a deschis Psaltirea. 


- Doamne, binecuvântează, a grăit el şi s-a afundat în citire. 


ŞI, o minune! Luntrea plutea singură, lin, înainte! Pantelimon stătea mut de uimire 
şi, ţinându-şi răsuflarea, nu putea să scoată nici un cuvânt. Valurile legănau barca 
şubredă. Soarele îşi trimitea din înălțime, prietenos, razele calde. Un vânticel lin 
adia în văzduh, mângâind cu gingăşie feţele călătorilor. Deodată, sub ochii uce- 
nicului a strălucit ceva. Din apă au sărit o mulțime de peştişori de aur şi, lăsându-se 
pe fundul bărcii, au început să salte. 


Pantelimon, înlemnit, a căutat întrebător spre fericit, dar Teofil stătea nemișcat şi 
încrucişându-şi braţele pe piept, i-a făcut semn să tacă: 

- Linişte, taci... Sunt îngerii lui Dumnezeu! I-a trimis Domnul spre mângâierea 
noastră. 


Pantelimon a intrat într-o stare de răpire de nedescris şi tot timpul se uita cu 
desfătare la peşti; şi atunci când lotca a început să se aproprie de țărm, peştii au 
sărit ŞI s-au ascuns în apă... 


Făcând cale întoarsă, s-a întâmplat acelaşi lucru. 
- Pune pază gurii tale, a grăit fericitul către ucenic, şi uşă de îngrădire împrejurul 


buzelor tale, şi să povesteşti nimănui, până la moarte mea, despre ceea ce ai văzut 
acum... 

Pantelimon a păstrat totul în mare taină până la moartea fericitului şi numai după 
aceea a povestit minunea multora dintre părinţii Lavrei. 


Minunat este Domnul „Care în cer şi pe pământ tot ceea ce voieşte face, pe mări şi 
în toate adâncurile. A lui este marea şi El a zidit-o pe dânsa...”. 


(Vladimir Znosko, Sfântul Teofil cel nebun pentru Hristos. Viaţa şi Acatistul, 
ediția a II-a, revizuită, Editura Egumeniţa, Galaţi, pp. 132-134) 

Despre nebunii pentru Hristos - fragment din cadrul unui interviu cu Jean 
Claude Larchet 


Traducere şi adaptare: Tamara Hotnog 
Sursa: Parlons d'Orthodoxie 


Nebunia pentru Hristos, în concepţia Bisericii, este o lucrare duhovnicească 
ieşită din comun. Care era motivaţia nebunilor pentru Hristos, de ce alegeau 
această formă de lucrare eroică? 


Pentru ei era vorba, înainte de toate, de a dobândi smerenia şi nepătimirea pe care 
Sfinţii părinţi o considerau ca fiind condiţie de acces la adevărata iubire de Dumne- 
zeu şi a aproapelui. Dându-se drept nebuni, îşi atrăgeau disprețul, batjocura, lăsân- 
du-se insultaţi şi adesea bătuţi. Ei suportau aceasta cu răbdare, fără a răspunde, fără 
a avea agresivitate reciprocă, ură sau ranchiună împotriva persecutorilor ci, dim- 
potrivă, fundu-le recunoscători, iubindu-i mai mult şi rugându-se pentru ei. 


Pe de altă parte ei vieţuiau fizic într-o extremă sărăcie, îmbrăcându-se în zdrențe, 
chiar şi atunci când era foarte frig - şi adesea acoperindu-se cu haine când era cald! 
- mâncând puţin şi dormind la fel de puţin, trăind în locuri mizerabile, adesea pe 
mormane de gunoi! Răbdarea, smerenia, detaşarea, nepătimirea le dobândeau astfel 
în suflet şi în trup. 


Aceste virtuţi se pot dobândi, bineînţeles, şi pe alte căi, însă acest mijloc era mai 
radical: este mai greu să rămâi smerit, răbdător, nepătimitor când eşti supus con- 

stant încercărilor. De asemenea, este mai greu să-i iubeşti pe cei ce te urăsc. După 
cum a spus Hristos şi după cum au repetat mai mulţi Sfinţi părinţi, nu avem nici un 
merit iubindu-ne prietenii; iubirea duşmanilor este criteriul adevăratei iubiri creş- 
tine. 


Explicau oamenilor care-i înconjurau de ce se purtau ca nebuni pentru Hristos? 


Nu. Dacă ar fi făcut-o, purtarea lor şi-ar fi pierdut valoarea şi sensul. Scopul lor era 
să treacă drept nebuni autentici şi să-şi ascundă cu grijă rațiunea de a fi a modului 
lor de viaţă. 


Cum concepe Biserica misiunea nebunilor pentru Hristos? La ce poate folosi o 
lucrare ieşită din comun atât de specifică? 


Nu există cu adevărat o misiune a nebunilor pentru Hristos care să poată fi definită 
a priori. Nu există o instituție a Bisericii, este mai curând o harismă rezervată 
câtorva persoane care au primit o chemare pentru acest gen de viaţă, oarecum ca la 
profeţi - de care nebunii pentru Hristos se arată adesea apropiaţi. Niciodată nu este 
vorba nici atât de a exercita o funcţie în lume. Nebunii pentru Hristos duceau acest 
gen de viaţă mai întâi pentru ei înşişi, ca o formă de nevoinţă pur personală. În 
urma acestei nevoinţe, de fapt curățirea de patimi, a smereniei şi iubirii pentru 
aproapele, au dobândit harismele Duhului - cel mai adesea înainte-vederea, pro- 
feția şi vindecarea - şi atunci au pus aceste harisme în slujba altora. Însă acesta este 
mai degrabă un efect al modului lor de viaţă decât scopul ei. 


Oamenii deveneau nebuni pentru Hristos pentru că aşa au hotărât ei sau era de 
fiecare dată o vocaţie dumnezeiască, însoţită de un dar deosebit? 


Cel mai adesea, nebunii pentru Hristos au devenit astfel în urma unei îndrumări pe 
care au primit-o de la Dumnezeu, direct sau prin intermediul unui stareţ. Ei au 
intrat în acest mod de viaţă foarte tineri (precum Sfânta Pelaghia Ivanovna din 
Diveevo, la vârsta adolescenţei), uneori înaintați în vârstă (precum Sfântul Simeon 
din Emesa, care avea şaizeci de ani); uneori în timp ce cursul vieţii lor era normal, 
alteori, în urma unei crize (o boală gravă, ca în cazul Sfintei Pelaghia Ivanovna; 
moartea soţului, ca în cazul Sfintei Xenia de Sankt-Petersburg...). 


Există o diferenţă între conceptul de „nebun pentru Hrisos” şi cel al lui „a o 
face pe-a nebunul pentru Hristos”? Cu alte cuvinte, existau în Biserică oameni 
care, uneori 0 făceau pe-a nebunii întru Hristos, însă nu erau nebuni pentru 
Hristos în sensul strict al cuvântului? 

Au existat în Rusia, la sfârşitul secolului al XIX-lea şi la începutul secolului al XX- 
lea o înflorire a falşilor nebuni pentru Hristos. Unii dintre primii nebuni pentru 
Hristos au devenit sfinţi care săvârşeau minuni înainte şi după moartea lor. Per- 
soanele care aveau un comportament care semăna cu cel al nebunilor pentru Hri- 
stos au sfârşit prin a inspira respect, chiar cinstire la o parte din populație. Acest 
fapt i-a împins pe nişte marginali în căutare de notorietate sau de pomană să se dea 
drept nebuni pentru Hristos sau să aducă un oarecare număr de persoane pentru a 
lua drept nebuni pentru Hristos pe nişte adevăraţi bolnavi mintal. 


In Bizanţ, nebunii pentru Hristos erau, în principal, monahi. In Rusia, mireni. 
Cum se explică aceasta? 


Nu cred că putem face o distincţie atât de tranşantă. Unul din cei mai renumiți 
nebuni pentru Hristos bizantini, Sfântul Andrei din Constantinopol, era un laic, iar 
printre nebunii pentru Hristos ruşi cunoscuţi găsim un monah, Sfântul Teofil din 
Kiev, cât şi mai multe monahii de la Diveevo. În general, monahismul de obşte nu 
se pretează la acest gen de asceză, care presupune un mod de viaţă independent. 
Este, aşadar, normal să fie mai mulţi laici decât monahi printre nebunii pentru 
Hristos. 


Raţionaliştii consideră nebunii pentru Hristos ca pe nişte bolnavi mintal sau 
slabi de minte. Vedeţi o parte de adevăr în această abordare? 


În măsura în care nebunii pentru Hristos simulează nebunia, este greu pentru o 
privire exterioară şi chiar pentru un psihiatru avizat a-i deosebi de bolnavii mintal. 
Însă diferenţa între un adevărat nebun pentru Hristos şi un nebun este că nebunul 
pentru Hristos nu e nebun. Părinţii duhovniceşti ai nebunilor pentru Hristos, prie- 
tenii lor apropiaţi sau persoane care-i observau fără ca aceştia să se ştie observați 
au constatat şi mărturisit că în viaţa privată aveau un comportament absolut nor- 
mal. Toată valoarea nebuniei pentru Hristos este că ea e voluntară şi nu suportată. 


Din alt punct de vedere, dacă analizăm comportamentul în aparenţă irațional al 
anumitor nebuni pentru Hristos, vedem că este perfect rațional: cuvintele nebunilor 
pentru Hristos care par incoerente sau comportamentul lor care pare irațional erau 
primite ca întru totul pertinente de către cei cărora li se adresau şi care erau în 
măsură să le descifreze.Există aici o mare diferenţă de un adevărat nebun mintal 
care este cu totul închis în el şi ale cărui cuvinte şi fapte nu pot avea sens pentru 
alții! 

Prin ce se deosebea comportamentul provocator al nebunilor lui Hristos de cel al 
bufonilor, al saltimbancilor sau pur şi simplu al vagabonzilor? 


Un bufon este un angajat, un fel de funcționar al regelui, care are drept rol să-l 
amuze sau să-i spună direct lucruri pe care curtezanii i le ascund de teama de a-i 
displace, însă nu o face în numele unor valori creştine; un saltimbanc este un artist; 
un vagabond are un comportament contrariu eticii creştine. Nu este nimic din toate 
acestea la un nebun pentru Hristos. Un nebun pentru Hristos este, înainte de toate, 
un ascet a cărui viaţă este afierosită lui Dumnezeu, al cărui comportament şi ale 
cărui cuvinte sunt insuflate de Dumnezeu. 1 se poate întâmpla să spună mai marilor 
acestei lumi lucruri pe care alţii nu îndrăznesc să le spună, însă niciodată nu o fac 
pentru a-i distra nici cu îngăduinţa lor, nici fără riscuri. 


Nebunii pentru Hristos nu se dedau la excentricități pentru a amuza lumea. Dim- 
potrivă, îşi atrag de cele mai multe ori mânia. Uneori comit fapte care par contrarii 
eticii creştine. De exemplu, fură de la bogaţi pentru a da săracilor, mănâncă carne 
în zi de post, merg în case de toleranţă - însă întotdeauna rămânând lăuntric curaţi 
şi cu scopul de a-i face pe oameni mai buni (de exemplu, pentru a relua cele trei 
cazuri: fund mai cinstit şi mai generos; depăşind formalismul practicii religioase; 
schimbând viaţa). 


In epoca antepetroviană, în Rusia, nebunii pentru Hristos puteau Să jignească 
fără a fi pedepsiţi, puterea ţarului. De ce nepedepsiţi? Pentru că țarii îi luau 
drept bufoni sau pentru că vedeau în ei mesageri ai dumnezeieştii voi? 


Nu scăpau întotdeauna fără a fi pedepsiţi. Unii au fost loviți şi închişi după ce au 
vorbit. Alţii şi-au impresionat interlocutorii pentru că le-au descoperit gândurile 
ascunse sau au prezis lucruri care s-au realizat imediat. Alţii, iarăşi, aveau reputația 
de a fi oameni duhovniceşti şi sfinţi, pe care se cădea să-i asculți. 


Puterea regală, ca şi cea a Bisericii, erau criticate nu numai de nebunii pentru 
Hristos, ci şi de către ereticii şi partizanii tuturor felurilor de reforme. Care este 
diferenţa? In conţinutul acestor critici? In forma lor? În obiectivele lor? 


Nebunii pentru Hristos nu erau permanent contestatari, ei nu puneau în discuţie un 
regim politic ca atare şi nu criticau puterea în general. Respectau credinţa Bisericii 
şi reformele pe care le vizau era mai cu seamă cele ale comportamentelor, în 
vederea unei mai bune respectări a dumnezeieştilor porunci - iar aceasta după duh, 
iar nu după literă. Aveau cu cei puternici pe care-i întâlneau o relaţie care era întot- 
deauna personală, iar ceea ce spuneau urmărea, înainte de toate, să obţină o schim- 

bare în comportamentul personal al interlocutorului sau modificarea unei decizii 
dăunătoare pe care acesta din urmă o luase sau avea să o ia. 


În secolul al XVIII-lea, în Rusia, lucrarea nebuniei pentru Hristos a devenit 
foarte rară, dacă nu chiar a dispărut. Care au fost ultimii nebuni pentru Hristos 
ruşi? Sunt ei pomeniţi? 


Nebunii pentru Hristos erau mai curând numeroşi în a doua jumătate a secolului al 
XIX-lea şi la începutul secolului al XX-lea, chiar foarte numeroşi, deoarece, după 
cum am zis, mulți falşi nebuni pentru Hristos se amestecau cu cei adevărați. 
Revoluţia a contribuit, evident, la reducerea numărului nebunilor pentru Hristos, şi 
chiar la dispariția lor, cu atât mai mult cu cât acest mod de viaţă se practică în 
public - iar în timpul perioadei comuniste toate manifestările publice ale vieţii reli- 
gioase erau reprimate, la fel şi toate formele de marginalitate. Nebunii pentru 
Hristos care încă se manifestau au fost închişi ca bolnavi mintal. Câţiva au fost 
martirizaţi şi canonizaţi ca noi-martiri, precum Maxim Ruminanţev (ţ 31.7.1928) 
şi Alexie Voroşin (ţ 12.9.1937). Pot, de asemenea, cita un nebun pentru Hristos 
georgian, a cărui istorie o cunosc bine: arhimandritul Gabriel Urguebadze, care a 
răposat în 1995 şi care continuă şi astăzi să influenţeze viaţa celor care l-au 
frecventat. 


Nebunia pentru Hristos, în concepţia Bisericii, este cu putinţă în zilele noastre? 


Este mai greu în zilele noastre, din cauza circumstanțelor. Oamenii din sate nu mai 
au o viaţă publică comună ca altădată. Nu mai sunt laici, nici măcar monahi care să 
ducă o viaţă de nevoinţă atât de aspră ca cea pe care o duceau nebunii pentru 
Hristos şi care pare indisociabilă de condiţia lor. Atunci când am început să merg 
în pelerinaj la Muntele Athos, acum patruzeci de ani, mai erau câţiva nebuni pentru 
Hristos şi am întâlnit pe unul dintre aceştia abia acum zece ani, datorită unui 
prieten care s-a făcut monah la Muntele Athos, la îndemnul acestuia. Deşi în vârstă 
de şaizeci de ani, se lăsa insultat şi bătut ca un câine de către Bătrânul pe lângă 
care vieţuia, însă suporta totul cu răbdare şi iubire şi era întotdeauna vesel. Celor 
care i-au perceput calitatea duhovnicească şi care mergeau să-l viziteze le dădea 
sfaturi sau le prorocea prin parabole sau cuvinte enigmatice, a căror pertinenţă 
putea fi verificată după aceea. 

Sfântului Paisie Velicicovski de la Neamţ. De asemenea, Sfintele moaște ale 
Sfântului Teofil ne amintesc despre darul pe care Moldova l-a făcut Ucrainei în 
persoana Sfântului Petru Movilă, mitropolitul Kievului și ctitorul unei școli de 
teologie care durează până astăzi”. 

11 octombrie 2012 


Racla în care se află moaştele Sfântului cuvios Teofil, cel nebun pentru Hristos, a 
sosit aseară la laşi de la Mănăstirea Kitaev - Ucraina. Sfintele moaşte au fost aduse 
de o delegație a Mitropoliei Moldovei şi Bucovinei, cu binecuvântarea Înalt 
Preasfinţitului Teofan, arhiepiscopul Iaşilor şi mitropolitul Moldovei şi Bucovinei. 

reprezentanţii Mitropoliei Moldovei şi Bucovinei şi ai Mănăstirii Kitaev din 
Ucraina. 


Delegaţia ucraineană a fost formată din părinți de la Mănăstirea Kitaev şi de la 
Lavra Pecerskaia din Kiev. 


Racla cu moaştele sfântului a fost întâmpinată de Înalt Preasfinţitul Părinte 
mitropolit Teofan, de părinţii slujitori de la Catedrala mitropolitană, care au intonat 
troparul Sfântului Teofil, şi de numeroşi credincioşi. 


Mitropolitul Moldovei şi Bucovinei şi-a exprimat bucuria pentru faptul că, alături 
de moaştele Sfintei Parascheva, pelerinii vor avea posibilitatea să se închine şi la 
racla ce adăposteşte un fragment din moaştele Sfântului Teofil. 


IPS Teofan a amintit apoi de legătura frumoasă între laşi şi Kiev, creată prin inter- 
mediul Sfântului Petru Movilă şi a Sfântului Paisie Velicicovschi. 


Delegaţia Mitropoliei Moldovei şi Bucovinei a plecat din laşi marţi, 9 octombrie, 
spre Ucraina şi a ajuns la Mănăstirea Kitaev, aflată într-o suburbie a Kievului, spre 
orele serii. „La Kitaev ne-am închinat la moaştele întregi ale Sfântului Teofil care 
sunt depuse într-o raclă aurită, aşezată într-un paraclis închinat celor 12 apostoli ai 
Mântuitorului Hristos. 


Pentru hramul de la Catedrala mitropolitană din laşi, fragmentele din moaştele 
Sfântului Teofil au fost aşezate într-o raclă mai mică“, a relatat pr. Andrei Zlăvog, 
directorul Compartimentului Aprovizionare Transport şi Parc Auto al Centrului 
eparhial Iaşi. 


Ieri, 10 octombrie, părinţii din delegaţie s-au îndreptat spre laşi cu racla cu moa- 
ştele Sfântului Teofil pentru a fi venerate de credincioşii care vin la sărbătoarea 
Sfintei Parascheva. „Ne-am închinat în cele trei catedrale din Lavra Pecerskaia de 
la Kiev, în peşterile aflate sub aceste lăcaşuri de închinăciune şi la mormântul 
Sfântului Petru Movilă, care se află în catedrala mare a Lavrei, apoi ne-am 
îndreptat spre Iaşi. Înalt Preasfinţitul Antonie, arhiepiscop de Borispil şi rector al 
Academiei Teologice din Kiev, va ajunge pe Aeroportul din laşi mâine, 12 
octombrie, la ora 13:00“, a amintit pr. Andrei Zlăvog. 


Moaştele Sfântului Teofil vor rămâne la laşi până marţi, 16 octombrie, când racla 
cu moaştele Sfântului se va întoarce în Ucraina. 

Moaştele Sfântului Teofil, la Iaşi 


12/10/2012 


Timp de cinci zile, între 11 şi 16 octombrie, credincioşii aflaţi la laşi vor putea să 
se închine la moaştele Sfântului cuvios Teofil, cel nebun pentru Hristos, de la 
Mănăstirea Kitaev - Ucraina. Racla cu sfintele moaşte va fi aşezată lângă cea a 
Sfintei cuvioase Parascheva. 


O delegaţie a Mitropoliei Moldovei şi Bucovinei, cu binecuvântarea Înalt Prea- 
sfințitului Teofan, mitropolitul Moldovei şi Bucovinei, a adus miercuri, 10 
octombrie, spre orele serii, racla cu moaştele Sfântului cuvios Teofil. Sfintele 
moaşte vor fi depuse în paraclisul Reşedinţei mitropolitane. 

Joi, 11 octombrie, racla Sfântului va fi depusă pe esplanada din faţa Catedralei 
mitropolitane din laşi spre închinare. Moaştele Sfântului Teofil vor rămâne la laşi 
până marţi, 16 octombrie, când racla cu moaştele Sfântului se va întoarce la Kiev. 


“Nebunia pentru Hristos” 


Sfântul cuvios Teofil s-a născut în luna octombrie a anului 1788, în localitatea 
Mahnovo, aflată în apropiere de Kiev. În anul 1812, tânărul a intrat în Mănăstirea 
Bratski, unde a primit următoarele ascultări: brutar, bucătar, ajutor de felcer, 
paraclisier şi clopotar. 


În ziua de 11 decembrie 1821, el a fost tuns în monahism, cu numele de Teodorit. 
După aceasta, el a fost rânduit responsabil cu veşmintele bisericii. În ziua de 30 
septembrie 1822, monahul Teodorit a fost hirotonit ierodiacon, iar mai apoi, în ziua 
de 6 februarie 1827, a fost hirotonit ieromonah şi rânduit iconom. 


Dorind însă a se îndeletnici şi mai mult cu rugăciunea, sfântul a cerut bine- 
cuvântare pentru a se retrage în pustnicie, în peşterile săpate de cuviosul Teodosie, 
în satul Lesniki. Neprimind binecuvântarea dorită, cuviosul a început a se nevoi 
din ce în ce mai aspru, sub chipul “nebuniei pentru Hristos”. 


A trăit 65 de ani 


În ziua de 9 decembrie 1834, el a fost rânduit schimnic sub numele de Teofil. Din 
această zi, sfântul s-a retras într-o livadă izolată, lângă satul Glubocita, unde s-a 
nevoit mulţi ani. 


Datorită vârstei înaintate, în ziua de | decembrie 1844, ieroschimonahul Teofil a 
cerut să fie închinoviat în Lavra Pecerska. Insă arhiepiscopul Filaret l-a mutat în 
pustia Goloseev, aflată tot în apropiere de Kiev. 


În anul 1848, fiind ocărât pentru comportamentul său “ciudat”, cuviosul a fost 
alungat din pustia Goloseev, retrăgându-se într-o livadă din apropiere de Kitaev. În 
ziua de 23 aprilie 1853, cuviosul s-a întors însă în pustia Goloseev. La îndemnul 
mitropolitului, în ziua de 15 iulie 1853, Sfântul Teofil s-a întors în lavra de la 
Kitaev. 


Sfântul cuvios Teofil cel nebun pentru Hristos a trecut la cele veşnice în ziua de 28 
octombrie 1853, la vârsta de 65 de ani. După adormirea sa, sfântul a fost 
înmormântat în sicriul pe care l-a păstrat în chilia sa toată viaţa. 

Mitropolitul Moldovei, IPS Teofan: Creştinul adevărat este “nebun întru 
Hristos”. Sfântul Teofil cel nebun pentru Hristos şi cuvioasa Parascheva/ 
Când ajungem la întâlnirea cu Dumnezeu? 


13.10.2012 


“Am spovedit adesea tineri care erau mâhniți că mamele lor fie nu le îngăduie să 
postească, fie nu-i lasă să meargă mai des la biserică şi să se spovedească (“că doar 
nu te-ai călugărit, trebuie să-ţi trăieşti viaţa!” - e, cel mai adesea, sloganul acestor 


A NS Au: 


pentru Hristos şi încurajați să ia aminte mai mult la dorul din inima lor, cel 
= GGA 


îndreptat către Dumnezeu, decât la această “îngrijorare” a părinților trupeşti”. 


2 5 e 


Doxologia: IPS Teofan: „Orice creştin adevărat este un «nebun pentru 
Hristos” 


Înaltpreasfinţia voastră, mulțumim că aţi acceptat să reveniţi la microfonul 
postului nostru de radio cu prilejul acestei sărbători speciale, îndrăznesc să-i 
spun, cea mai populară şi, de ce nu, cea mai mare sărbătoare a Mitropoliei 
noastre. Cu ce gânduri întâmpinați anul acesta sărbătoarea Sfintei cuvioase 

Parascheva de la Iaşi şi, dacă îmi permiteţi, voi spune că este al V-lea hram pe 
care îl întâmpinați şi îl trăiţi în calitate de Mitropolit al Moldovei şi Bucovinei? 


Slavă lui Dumnezeu pentru cei cinci ani! Slavă lui Dumnezeu şi pentru ceea ce, cu 
mila Lui, va urma spre slava numelui Său şi spre slujirea Bisericii Lui din Mol- 
dova. Întâmpin această sărbătoare precum orice credincios, cu multă şi aleasă 
bucurie. Pentru că bucurie este întâlnirea cu Sfinții lui Dumnezeu, bucurie este 
întâlnirea cu pelerinii care vor veni, iar unii dintre ei sunt deja la Iaşi. 


Întâmpin această sărbătoare cu nădejde că vom fi gazde ospitaliere şi cu dragoste 
multă pentru toţi cei care vor fi aici în aceste zile. Mă gândesc în primul rând la 
mulţimea de pelerini care înfruntă frigul, probabil şi ploaia, cu mila Domnului şi 
slavă Lui pentru toate. 


Întâmpin această sărbătoare cu bucurie multă pentru că îl vom avea ca oaspete înalt 
şi drag pe Preafericitul Părinte patriarh Daniel, care revine şi anul acesta în locul în 
care a slujit Biserica Mântuitorului Hristos din Moldova pentru aproape două 
decenii. ÎL întâmpinăm cu drag şi pe Preafericitul Hristofor, mitropolitul ținuturilor 
Cehiei şi Slovaciei, Întâistătătorul Bisericii Ortodoxe de acolo. De asemenea, îl 
avem printre noi pe Înaltpreasfinţitul Antonie de la Kiev, rectorul Academiei 
Teologice „Sfântul Petru Movilă”, din capitala Ucrainei. Vor mai veni ierarhi şi 
alți ierarhi, din ţară şi din străinătate. Cu certitudine vor veni şi autorităţi ale 
Statului de la Bucureşti şi autorităţi locale. Împreună vom forma poporul lui 
Dumnezeu aşezat în genunchi la moaştele Sfintei Parascheva şi la moaştele 
Sfântului Teofil, cel nebun pentru Hristos. 


Legătura frumoasă dintre Ortodoxia românească şi cea ucraineană 


Înaltpreasfinţia voastră, pentru că aţi amintit de Sfântul cuvios Teofil, a devenit 
o tradiţie iubită nu doar pelerinajul credincioşilor la laşi, de sărbătoarea Sfântei 
Parascheva, ocrotitoarea Moldovei, ci şi un alt fel de pelerinaj şi anume „pele- 
rinajul Sfinţilor” în inima Moldovei. lată, anul acesta sunt venite aici moaştele 
Sfântului cuvios Teofil, cel nebun pentru Hristos, de la Kitaev, din Ucraina. 
Există un anumit motiv pentru care a fost ales să fie invitat Sfântul Teofil? 


Am considerat că este bine, împlinindu-se anul acesta 370 de ani de la Sinodul de 
la laşi, organizat împreună cu Biserica Ortodoxă din Ucraina, cu Patriarhia de 
Constantinopol; că este bine datorită prezenţei Kievului în momentul de la Iaşi de 
acum 370 de ani, să avem spre închinare, alături de moaştele Sfintei Parascheva, 
un sfânt din acea parte a Ortodoxiei. 

Sfinţii au în comun dragostea lor faţă de Dumnezeu. În ceea ce priveşte legătura 
dintre cei doi Sfinţi, Sfânta cuvioasă Parascheva şi Sfântul cuvios Teofil, în primul 
rând, amândoi au fost cuvioşi călugări; amândoi au fost oameni ai rugăciunii, care 
au dorit să se detaşeze de lume şi nu din ură faţă de aceasta, ci pentru a o sluji mai 
bine, pentru a se jertfi pentru ea mai adânc, prin intermediul, în mod special, al 
rugăciunii. Pe amândoi îi uneşte, aşa cum aminteam, dorul după Dumnezeu, fără 
de care o ființă umană nu poate atinge nimbul sfinţeniei. De asemenea, putem 
spune că atât Sfânta Parascheva, cât şi Sfântul Teofil au fost binecuvântaţi de 
Dumnezeu prin darul facerii de minuni. Şi credincioşii, an de an, mărturisesc 
despre această binecuvântare, care face atât de bine, binecuvântare simțită de 
credincioşi atunci când îşi pleacă genunchii, atât la moaştele Sfântului Teofil, cât, 
mai ales, la moaştele Sfintei Parascheva de la laşi. 


Ce înseamnă „nebun pentru Hristos” 


Inaltpreasfinţia voastră, Sfântul Teofil este numit „cel nebun pentru Hristos”. 
Ce înseamnă această sintagmă? Creştinii, cel puţin cei de astăzi, mai pot fi în 
vreun fel, duhovniceşte vorbind, „nebuni pentru Hristos”, în lumea în care trăim 
noi? 


Am putea spune că orice creştin adevărat este un nebun pentru Hristos. Sfântul 
apostol Pavel, într-una din scrisorile sale mărturiseşte: „Cuvântul Crucii este 
nebunie pentru unii, este sminteală pentru alţii, dar pentru cei care cred în Cuvântul 
lui Dumnezeu este puterea lui Dumnezeu” (1 Corinteni I, 18), binecuvântarea lui 
Dumnezeu. „Nebunia pentru Hristos” înseamnă a împlini exigenţele Evangheliei 
până la ultimele consecinţe ale ei; „nebunia pentru Hristos” înseamnă a fugi de 
slava şi aprecierea venite din partea oamenilor, pentru a primi slavă şi mântuire de 
la Dumnezeu. „Nebunia pentru Hristos” înseamnă a descoperi bucuria în suferinţă, 
în necazurile şi ocările pe care le aduc oamenii. Este grea această Cruce de purtat, 

cel puţin în acest sens. „Nebunia pentru Hristos” înseamnă a avea încredințarea că 
„puterea lui Dumnezeu în slăbiciune se arată” (II Corinteni XII, 9), după cuvintele 
aceluiaşi dumnezeiesc apostol Pavel, adică încrederea totală în Dumnezeu şi 
neîncrederea în forţele proprii, dedicarea în exclusivitate a omului sau altoirea lui 
pe puterea lui Dumnezeu; „nebunia pentru Hristos” înseamnă a te conduce nu după 
logica şi înţelepciunea omenească, ci după gândul Mântuitorului Hristos, care 
spune: „Fericiţi cei săraci cu duhul..., fericiți cei ce plâng..., fericiţi cei prigoniţi 
pentru dreptate...” (Matei V, 3-12). 


Aşadar, în esenţă, orice creştin este sau, mai bine zis, trebuie să fie nebun pentru 
Hristos, adică puternic ancorat în Evanghelie şi nu în înţelepciunea lumii acesteia. 
Din păcate, trebuie să recunoaştem, puţini sunt cei care ating această desăvârşire 
evanghelică: a fi nebun pentru Hristos. 


Sfânta Parascheva a atins această treaptă; Sfântul Teofil, supranumit „cel nebun 
pentru Hristos” este definit în conştiinţa credincioşilor ca purtător al acestui mare 
dar, a fi „nebun pentru Hristos”, adică a fi întru totul detaşat de logica acestei lumi, 
de înţelepciunea omenească şi a trăi numai în ritmul Împărăției lui Dumnezeu chiar 
din această lume. 


Exemplul vieţii Sfântului Teofil pentru creştinii de astăzi 


Înaltpreasfinţia voastră, în viaţa Sfântului Teofil se vorbeşte, printre alte multe 
fapte minunate, despre ocrotirea minunată pe care a trimis-o Dumnezeu asupra 
pruncului Toma, viitorul ieroschimonah Teofil, atunci când mama lui a dorit să 
scape de el, deoarece îl privea ca pe o povară, ca pe o ruşine pentru familia sa. 
Care este semnificaţia acestui episod pentru noi, cei de astăzi, privitor la darul 
naşterii de prunci? 


Datorită situaţiei demografice dezastruoase în care se află Europa şi, din păcate, şi 
Noi aici, orice exemplu bun din viaţa lumii, din viaţa Bisericii, din viaţa sfinţilor, 
este absolut necesar să fie mărturisit. Sfântul Teofil a avut o copilărie nefericită în 
familie, în mod special datorită mamei sale. În cele din urmă, prin mila Domnului, 
mama Şi-a recunoscut greşeala că nu a avut grijă, aşa cum se cuvine, de pruncul cu 
care a fost binecuvântată de Dumnezeu. 


Ar fi bine ca mamele şi taţii să înţeleagă că a avea copii este un mare dar de la 
Dumnezeu, că a-i creşte frumos este absolut o necesitate. Nădăjduiesc în faptul că 
mulți pelerini, veniţi la Iaşi în aceste zile, mame tinere, taţi tineri, care au, cu darul 
lui Dumnezeu, încă posibilitatea de a zămisli şi naşte copii, să citescă viaţa 

Sfântului Teofil cel nebun pentru Hristos şi să vadă, prin intermediul vieţii acestui 
mare sfânt, regretele mărturisite la bătrâneţe de mama lui, pentru că nu a avut în 
tinereţe o atitudine corespunzătoare. Și aflând despre aceasta să înţeleagă ce 
înseamnă a avea un copil şi a-l creşte creştineşte şi, în cazul nostru, româneşte, 
adică în mod autentic ancorat în învăţătura Sfintei Scripturi şi în dobândirea 
cunoştinţelor necesare, pentru ca, atunci când pruncul va fi adult să fie bucurie 
părinţilor, bucurie ţării şi neamului. 


Sfânta cuvioasă Parascheva, cea mult folositoare, cum este numită în Acatist, 
adună an de an, sute de mii de pelerini. În contextul destul de greu în care trăim 
astăzi, când oamenii sunt preocupaţi şi distraşi mai mult de cele materiale, ce 
mai caută atâţia oameni la Sfinţi? De ce vin atât de mulţi? Ce le pot oferi sfinţii 
lor? 


Pentru foarte multe pricini, creştinii se îndreaptă spre locurile unde sunt sfinte 
moaşte. Aş aminti, pe scurt, doar de unul, şi anume: creştinii, adică noi toţi, re- 
cunoaştem că suntem păcătoşi şi recunoaştem, în acelaşi timp, că sunt sfinţii sunt 
oameni care au depăşit păcatul. Recunoscându-ne pe noi păcătoşi, recunoscând 
sfinţenia sfinților, alergăm către ei, pentru că sfinţenia lor ne atrage, căci acolo ar 
trebui să fim şi noi unde sunt ei, să avem aceeaşi viaţă pe care au avut-o ei. 
Neputând fi ca ei, dorim să fim cel puţin în preajma lor, să-i atingem, să-i sărutăm, 
să-i îmbrățişăm. Apoi, ştim, de asemenea, că sfinţii au „uşa deschisă” la Dumne- 
zeu, unde noi, datorită greutăţii păcatelor, cu dificultate putem ajunge, şi îi rugăm 
pe ei să se roage pentru noi, ca şi nouă Dumnezeu să ne deschidă uşa milostivirii 
Sale. 


Simţim ajutorul lor şi, atunci când avem ocazia alergăm către ei, nădăjduind în 
mâna lor ocrotitoare, aşezată asupra creştetului nostru, care se pleacă smerit în faţa 
sfintelor lor moaşte. 


Pelerinajul şi turismul religios 


Înaltpreasfinţia voastră şi la laşi şi, presupun că şi în alte locuri unde se orga- 
nizează evenimente religioase de o asemenea amploare, sunt şi alte părţi ale 
sărbătorilor, pe care, poate, unii le caută mai mult decât pe cele duhovniceşti. 
Putem spune despre pelerinajul la Locurile Sfinte, la moaştele sfinţilor, la locuri 
ce adăpostesc icoane făcătoare de minuni, că este un act de turism cu o tentă 
religioasă sau pelerinajul este ceva mai profund, un act de mărturisire a 
credinţei, de exprimare a ei? 


Ar Dr dr dr dr de Dr dr de De Dr dr dr de De dr dr A de dr dr A A 


Xp XP XP 3 IP 3 E 2 2 E IP 3 3 2 E 0 E IP 5 E E ID IP e XXX 


Je De De e De Dr De e De De de De Dr dr De De De De e De de e Ar A d 


XP PP 2 0 E E IE IP IP 3 3 E IE II E E XX 


Turismul religios şi pelerinajul sunt două lucruri diferite. Turistul vine să vadă 
monumente istorice, să admire opere de artă, să trăiască pentru câteva clipe într-un 
peisaj frumos, pentru că, în general Locurile Sfinte sunt aşezate în munți, în păduri, 
în locuri unde zarva lumii ajunge mai greu. Turistul vine să-şi întregească cultura 
generală într-un sit, într-un loc religios. Pe când pelerinul, îndreptându-se spre o 
mănăstire, spre un loc sfânt, spre sfintele moaşte, vine să se roage, să se apropie de 
Dumnezeu. Pelerinul vine să trăiască pentru câteva clipe într-un alt ritm, decât în 
ritmul agitat care, în general, îi defineşte existenţa în zilele obişnuite. 


Pelerinul se îndreaptă spre Locurile Sfinte pentru a-şi tămădui sufletul, pentru că 
are prea multe greutăţi care-i apasă cugetul său. Pelerinul vine la un loc sfânt pen- 
tru că simte nevoia să se curăţească înlăuntrul său de noroiul păcatelor care, puţin 
câte puţin, se aşează la baza acestui cuget lăuntric. 


Dar există şi situaţi, slavă Domnului!, când pelerinul şi turistul se regăsesc în 
aceeaşi persoană. Turistul vine să vadă o operă de artă şi aceasta fiind de excepţie, 
de exemplu o icoană ortodoxă autentică, turistul simte, chiar dacă nu doreşte 
neapărat şi nu caută acest lucru, sinte, aşadar, că ceva îl atinge. Începe să-şi pună 
întrebări şi, dintr-o dată, este înveşmântat, cel puţin în parte, în haină de pelerin. 
Pelerinul, de asemenea, poate şi el cunoaşte frumuseţea unei mănăstiri, nu doar în 
latura sa duhovnicească pură, ci în latura arhitectonică a obiectivului, în partea 
artistică a acesteia. Acest lucru îi întregeşte şi pelerinului perspectiva asupra ceea 
ce, în cele din urmă, el caută, venind într-un loc sfânt şi monument istoric, în 
acelaşi timp. 


La final, v-aş ruga să adăugaţi câteva concluzii ori să subliniaţi câteva lucruri 
care ii se par mai importante, privitor la hramul Sfintei Parascheva, poate 
comparativ cu anii trecuţi şi nu neapărat din punct de vedere organizatoric, să 
spunem, ci mai mult concluzii duhovniceşti. 


Cred că şi în pelerinajul de anul acesta nu facem altceva decât să ne înscriem în 
aceeaşi tradiţie, deja trăită adânc şi frumos şi de noi, cei din laşi, şi de pelerinii care 
ne calcă pragul. Aşadar, nimic nou, aceeaşi fervoare, aceleaşi doruri exprimate de 
credincioşi, acelaşi rând de pelerini, parcă interminabil. Slavă Domnului pentru 
aceasta! Probabil sunt şi lucruri noi, în sensul că sunt oameni noi, chipuri noi, 
oameni care au aflat, prin diferite căi, despre binefacerile Sfintei Parascheva şi se 
îndreaptă. Dar avem aceeaşi ambianţă sacră a tot ceea ce se întâmplă aici, avem 
aceeaşi intensitate a credinţei şi, bineînţeles, aceeaşi Sfântă Parascheva, mult folo- 
sitoare, mult ocrotitoare, mult binecuvântătoare, mult sfințitoare şi credincioşii 
simt acest lucru. Slavă lui Dumnezeu pentru toate! 

Mulţumim, Inaltpreasfinţia voastră, vă sărutăm dreapta, vă mai aşteptăm la Radio 
Trinitas şi vă rugăm să ne binecuvântaţi! 


Bucurie sfântă! şi rugăciunile Sfintei Parascheva şi ale Sfântului Teofil cel nebun 
pentru Hristos să ne ocrotească în aceste zile, să le avem frumoase pentru sufletele 


noastre şi pentru slava lui Dumnezeu Cel în Treime lăudat. Doamne ajută! 


(Transcriere şi adaptare pentru doxologia.ro de diac. Marian Pătraşcu) 


Ziarul de Iaşi: pr. Constantin Sturzu: Nebun pentru Hristos 


Zilele acestea, o sintagmă nouă (pentru unii) a intrat în conştiinţa opiniei publice: 
“nebun pentru Hristos”. Cei mai familiarizați cu literatura aghiografică cunosc 
foarte bine acest tip de caracterizare a unor sfinţi, specific mai ales spaţiului 
ortodox rusesc. 


Aducerea, de la Kiev la Iaşi, a moaştelor Sfântului cuvios Teofil ne obligă la a cla- 

rifica sensul acestei sintagme şi de a desluşi înţelesul pe care-l poate avea pentru 

noi, cei de azi. Mai ales că termenul “nebun” este, în limbajul curent, asociat unei 

stări patologice, incompatibilă cu specificul vieţii trăite în sfințenie. Aşa încât, încă 
_ ce 


de la început, trebuie precizat că “nebunia” Sfântului Teofil (ca şi a altor sfinți) nu 
se referă la anumite boli sau neputinţe de ordin psihic. 


Un sfânt “nebun pentru Hristos” nu este o persoană bolnavă mintal, care nu mai 
deţine controlul asupra comportamentului şi gândirii sale, ci este un credincios care 
alege să se facă pe sine nebun, din dorinţa fierbinte de a se apropia cât mai mult de 
Dumnezeu, alegând o purtare şi un limbaj care pot sminti pe cei din Jur, dar prin 
care se feresc de slava deşartă (lauda) pe care ar putea-o primi de la lume. Spre 
deosebire de un nebun (bolnav mintal) care nu poate alege să se comporte ca un 

om sănătos, cel care se face pe sine “nebun pentru Hristos“, poate renunţa oricând 
la comportamentul acesta al său. 


Dintr-un anumit punct de vedere, orice sfânt poate fi numit “nebun pentru Hristos”. 
Pentru că sfinţenia se dobândeşte îndreptându-ne către Dumnezeu cu o dragoste 
“nebună”, în care eşti dispus să te rupi de toţi şi de toate, inclusiv de familie, dacă 
aceasta se face piedică în calea către Dumnezeu. 


Sfânta cuvioasă Parascheva, pe care o cinstim în mod deosebit în aceste zile, a 
făcut multe lucruri “nebuneşti” în viaţa ei: a oferit, pe când era doar o copilă, 
hainele sale scumpe copiilor mai necăjiţi, fiind mustrată de ai săi; a împărţit toată 
averea moştenită de la părinţii săi şi s-a retras spre a trăi viaţa monahală; a revenit 
în patria sa, spre sfârşitul vieţii, dar nu a spus nimănui cine este, trăind ca o străină. 
Tot acest comportament al său ar putea fi lesne catalogat de către un om obişnuit 
ca fiind unul “nebunesc”. Dar singura ei dorinţă a fost aceea de a împlini poruncile 
din Evanghelie, ascultând în mod desăvârşit de Mirele Hristos, în pofida unor 
reguli sau cutume ale comunităţii în care s-a născut şi a trăit cea mai mare parte a 
vieţii sale. Iar astfel de fapte “nebuneşti” am putea găsi în viaţa oricărui sfânt cano- 
nizat de Biserica Ortodoxă. 


Sfinţi “nebuni pentru Hristos” se disting totuşi de cei care nu sunt numiţi ca atare 
în sinaxare şi calendare bisericeşti, întrucât au avut un comportament, voit şi 
pronunţat, mai “scandalos” în ochu lumii. 


Spre exemplu, Sfântul Vasile din Moscova, care a trecut la cele veşnice pe 2 
august 1557, obişnuia să sărute cu lacrimi colțurile caselor în care se organizau 
chefuri şi se făceau fapte dezmăţate, spre surprinderea multor trecători. Dar el 
făcea acest lucru nu pentru că aprecia cele ce se petreceau în acele case, ci pentru 
că îi vedea pe îngerii păzitori ai acelora stând, întristați, afară, şi se ruga pentru 
îndreptarea celor care o luaseră pe cale desfrâului şi a beţiei. 


Un astfel de comportament, considerat ciudat chiar şi de mai marii săi pe linie 
bisericească, a avut şi Sfântul Teofil, prezent la laşi, zilele acestea, printr-o 
părticică din sfintele sale moaşte. Acesta a refuzat, chiar de la naştere, să fie alăptat 
de mama sa (care a născut doi gemeni, pe Toma - care a devenit Teofil, după 
călugărie - şi pe Calinic), preferând fiertura de cartofi şi legume în locul laptelui 
matern. Faptul că alegea să postească, prunc fiind, ne indică faptul că Toma era 
rodul rugăciunii multor înaintaşi cu viaţă sfântă (tatăl său era preot şi provenea 
dintr-o familie foarte credincioasă). Mama sa, Eufrosina, nu a putut primi o 
asemenea “jignire” din partea fiului său şi a încercat, cu mintea întunecată de ură şi 

de superstiții, în mai multe rânduri, să-l ucidă, dar pruncul a fost salvat de fiecare 
dată de puterea lui Dumnezeu. Spre finalul vieţii, şi-a cerut iertare de la acest copil 
al său, care a fost crescut, succesiv, de mai multe familii, până la momentul în care 
a intrat în mănăstire. 


Nici în mănăstire însă Teofil nu a fost înţeles şi acceptat, fiind catalogat ca 
“încăpățânat şi nesupus” şi ca făcând multă sminteală printre credincioşi prin “ciu- 
dăţenule” sale. Oamenii însă îl iubeau şi îl căutau pentru milostenia sa şi pentru 
cuvântul său cel cu multă putere. Uneori le dădea celor care-l căutau la chilie câte 
un obiect - un ciob, o aşchie, un capăt de lumânare, chiar o bucată de balegă - prin 
care atrăgea atenţia, în mod profetic, persoanei respective, asupra unor lucruri ce 
urmau să i se întâmple. Dar evita, cel mai adesea, să dea ochii cu pelerinii, făcând 
din chilia sa un loc de nevizitat, plin de mizerie şi de lucruri aşezate în dezordine, 
care “să-i amintească în permanenţă despre mizeria şi neorânduiala din sufletul 
său”. 


“Va veni vremea când oamenii au să înnebunească” 


Câteva lucruri poate înţelege creştinul de azi luând aminte la viețile unor astfel de 
“nebuni pentru Hristos”. Mai întâi, noi nu putem să ne numim creştini dacă nu 
alegem să-L iubim pe Hristos mai mult decât orice altceva de pe lumea aceasta. Iar 
iubirea noastră să fie atât de puternică, încât să biruiască, la nevoie, orice reguli sau 
comportamente cărora li se supune lumea. 


Atitudinea Eufrosinei faţă de fiul său, Toma, o regăsim, din păcate, şi la alte mame 
din zilele noastre, atunci când îşi ucid copiii prin avort sau când nu-şi apropie 
copilul de Biserică, nu-l învaţă nimic despre Dumnezeu or, mai grav, chiar îl 
împiedică pe acesta să împlinească poruncile evanghelice. 


Am spovedit adesea tineri care erau mâhniți că mamele lor fie nu le îngăduie să 
postească, fie nu-i lasă să meargă mai des la biserică şi să se spovedească (“că doar 
nu te-ai călugărit, trebuie să-ţi trăieşti viaţa!” - e, cel mai adesea, sloganul acestor 
mame). Aceşti tineri pot fi întărâți, prin pilda Sfântului Teofil, în “nebunia” lor 
pentru Hristos şi încurajați să ia aminte mai mult la dorul din inima lor, cel 
îndreptat către Dumnezeu, decât la această “îngrijorare” a părinţilor trupeşti. 


Dar sunt multe alte momentele în care eşti pus în situaţia de a te comporta “firesc” 
(adică în mod conformist, precum cei din jurul tău), dar poţi alege calea unui 
comportament mai “nebunesc”: atunci când alegi să mănânci de post, deşi toţi 
colegii te îndeamnă să mănânci de frupt; când eşti într-un mijloc de transport în 

comun ŞI eşti singurul care-şi face cruce, la trecerea prin dreptul unei biserici; când 
spui o rugăciune şi îţi faci cruce înainte de a lua masa într-un loc public şamd. Şi 
prin astfel de gesturi, noi Îl mărturisim pe Hristos şi ne facem, cumva, nebuni în 
fața oamenilor care nu-L iubesc pe Dumnezeu. În nici un caz nu trebuie să-i 
imităm pe sfinţii nebuni pentru Hristos în comportamentul exterior (adică să 
umblăm murdari, să avem camerele în dezordine etc.), dar, dacă ţinem la 
comuniunea cu Dumnezeu mai mult decât la părerea oamenilor din jur, nu ne vom 
sfii a da o mărturie creştină oriunde în această lume. 


În final, mai trebuie să reflectăm asupra unui alt tip de nebunie, nu pentru, ci 
împotriva lui Dumnezeu, despre care vorbea Sfântul Antonie cel mare, când zicea 
că “va veni vremea când oamenii au să înnebunească şi, de vor vedea pe cineva că 
nu-i nebun, se vor scula asupra lui strigându-i că-i nebun, pentru că nu-i ca er”. Şi 
vremea aceea a cam venit. Câţi tineri nu sunt consideraţi ciudaţi de către colegii lor 
doar pentru că doresc să nu aibă nici un fel de relaţii sexuale înainte de căsătorie? 
Câte mame nu sunt considerate inconştiente doar pentru că aleg a naşte toţii copiii, 
fără a avorta pe nici unul? Câţi credincioşi nu sunt blamaţi doar pentru că au râvna 
pentru cele sfinte mai mult decât de patru ori pe an, uneori fiind certaţi chiar de 
către cei care au datoria de a-i apropia de Dumnezeu? Dacă-i binecuvântam pe toți 
cei care ne sunt stavilă în unirea noastră deplină cu Hristos - Domnul şi Mân- 
tuitorul, ne vom face părtaşi şi multor jigniri. Căci şi despre Hristos au îndrăznit să 
spună mulți dintre contemporanii Săi: “Are demon şi este nebun. De ce să-L 
ascultați?” (loan 10, 20). 


Doxologia/ Virtutea punctualităţii la ortodocşi 


Momentul potrivit pentru a sosi la orice Sfântă Taină este înainte ca aceasta să 
înceapă. Din păcate, a devenit un obicei a majorităţii creştinilor ortodocși să ajungă 
târziu la Biserică. Nu este vorba despre întârzierile ocazionale datorate circu- 
mstanţelor neprevăzute, ci de o practică obişnuită de a întârzia datorată lipsei grijii 
de a ajunge la timp. 


Oare are acest lucru vreo importanţă? În mod evident, da, deşi nu în viziunea tu- 
turor, cu toate acestea nu numai că ne încetinim urcuşul nostru duhovnicesc prin 
faptul că întârziem în mod constant, dar îi deranjăm, de asemenea, şi pe fraţii şi 
surorile noastre în Domnul care au ajuns la timp şi care se află deja în comuniunea 
rugăciunii cu Dumnezeu. 


Prin urmare, ar trebui să facem eforturi să ajungem cu câteva minute mai devreme 
de începerea slujbei, nu numai pentru a ne pregăti din punct de vedere fizic, ci mai 

important, pentru a ne despărți de bagajul lumesc pe care îl luăm cu noi - pentru ca 
„grijă cea lumească să o lepădăm” - grijă care, fie că suntem conștienți sau nu, are 
un impact profund asupra tuturor celor din jurul nostru. 


Asemenea acțiuni izvorâte din credinţă nu numai că ne hrănesc propriul suflet, dar 
şi trimit un mesaj important copiilor, vizitatorilor și celor care ne judecă. Să ne 
gândim cât de ciudat este pentru vizitatori şi pentru cei care vin doar din curiozitate 
şi care de cele mai multe ori ajung mai devreme la Biserică, să găsească locașul de 
închinare aproape gol. 


Este absolut vital să ne amintim în mod constant de marea binecuvântare pe care 
ne-a dat-o Dumnezeu în Sfânta Ortodoxie! O Biserică Ortodoxă este acea parte a 
creației lui Dumnezeu, care a fost aleasă şi recuperată din lumea aceasta pentru 
Împărăţia lui Dumnezeu. Înăuntrul zidurilor sale Dumnezeul cel Ceresc locuieşte şi 
se mișcă; cerescul şi pământescul se întâlnesc; îngerii îl asistă pe preot în timpul 
Sfintei Liturghu iar Sfinții şi membrii Bisericii triumfătoare li se alătură cre- 
dincioşilor în timpul Sfintelor Slujbe. Ca să zicem aşa, noi, venind la Biserică, 
părăsim lumea aceasta şi intrăm în regatul cel ceresc, deoarece „în biserica Ta 
fiind, în cer a sta ni se pare”. Cine ar vrea să întârzie la aşa ceva? 


Având în vedere aceste realități spirituale, deosebit de semnificative, trebuie să 
începem să ne apropiem de Sfintele Taine cu o nouă atitudine de smerenie și 
cucernicie. Oare nu ne străduim noi să ajungem la serviciu şi la întâlnirile lumești 
la timp? Atunci cât efort ar trebui să depunem, ca să ajungem la timp la întâlnirea 
noastră cu Împărăţia lui Dumnezeu? 

Pelerinii Sfintei Parascheva (2012). Urcuşul mulţumitor spre îmbrăţişarea 
sfinţilor 


15.10.2012 
Doxologia: La Sfânta Parascheva, toţi vorbim aceeaşi limbă 


Sfânta Liturghie săvârşită ieri, de ziua cuvioasei Parascheva, la Catedrala mitro- 
politană din laşi, a revărsat lumina cea sfântă peste pelerinii sosiți aici în număr 
mare, ca în fiecare an, şi care au umplut până la refuz curtea catedralei şi au stat 
zile întregi răbdători la rândul kilometric care duce la racla cu moaşte. 


Slujba, la care au participat, ca în fiecare an, şi autorităţi locale şi centrale, a fost 
săvârşită în faţa Catedralei mitropolitane de către Preafericitul Părinte Daniel, 
patriarhul Bisericii Ortodoxe, împreună cu Preafericitul Părinte Hristofor, 
arhiepiscop de Praga şi mitropolit primat al ținuturilor Cehiei şi Slovaciei, încon- 
juraţi de un sobor impresionant de ierarhi, preoţi şi diaconi. 

În cuvântul de învăţătură rostit în cadrul Sfintei Liturghii, patriarhul Bisericii 
noastre a tâlcuit pericopa evanghelică din Duminica a XXI-a după Rusalii în care 
Mântuitorul vorbeşte despre Pilda semănătorului. 


„Sfântul apostol Pavel spune că lupta noastră nu este luptă cu trupul şi cu sângele, 
ci cu duhurile cele rele din văzduhuri. Este vorba aici despre o luptă duhov- 
nicească, dincolo de psihicul şi de comportamentul nostru fizic. Această ispită a 
deturnării omului de la cuvântul lui Dumnezeu îl face neroditor din punct de 
vedere duhovnicesc. Călcarea în picioare însă a semințelor de către călători poate 
însemna şi calea largă a vieţii, obişnuinţa oamenilor cu obiceiurile rele, cu un 
comportament păcătos şi, astfel, calea cea largă pe care merg oamenii şi calcă în 
picioare semințele semănate înseamnă insensibilitatea faţă de valorile sfinte şi 
sensurile duhovniceşti ale vieții. 


A doua categorie de oameni, spune Mântuitorul lisus Hristos, este reprezentată de 
seminţele care cad pe un sol sau pe pământ pietros. Aceştia sunt cei care ascultă 
cu bucurie cuvântul lui Dumnezeu, dar în vreme de ispită se leapădă, uită cuvântul 
şi nu-i mai văd eficienţa în viaţă. Credinţa celor asemănaţi cu locul pietros este o 
credinţă spontană, dar nestatornică. 


O altă categorie de oameni este aceea a celor pe care Evanghelia îi compară cu 
seminţele căzute între spini. Au crescut împreună cu Spinii, dar s-au sufocat. Mân- 
tuitorul spune din ce cauză, în viaţa omului, nu se dezvoltă o rodire a cuvântului 
lui Dumnezeu, nu se trece de la cuvântul ascultat la cuvântul aplicat, de la 
cuvântul bun la fapta cea bună. Şi spune că aceştia sunt oamenii care umblă sub 
povara grijilor vieţii, bogățiilor vieţii şi plăcerilor vieţii. Foarte adesea, oamenii 
sunt plini de griji în mod justificat sau nu. În mod exagerat, grija devine o povară, 
Chiar dacă trebuie să ne îngrijim de hrană şi de îmbrăcăminte, însă când grija 
pentru hrană şi pentru îmbrăcăminte şi o viaţă decentă devine o obsesie, o 
înrobire, atunci ea înăbuşă în om legătura cu Dumnezeu. 


A patra categorie de oameni care reprezintă seminţele căzute pe pământul bun 
sunt oamenii cu inimă curată şi bună, care fac roditor cuvântul lui Dumnezeu întru 
răbdare. Aceştia sunt oamenii statornici în credinţă, rugători şi milostivi. Pe 
aceştia îi fericeşte Mântuitorul lisus Hristos“, a explicat Preafericirea Sa. 


Statornicia sfinţilor 


In continuare, cel de-al şaselea patriarh al Bisericii noastre a subliniat principalele 
virtuți ale Sfintei cuvioase Parascheva: ,„, Oamenii cu inima curată sau curățită prin 

pocăință sunt în primul rând sfinţii. Sfânta cuvioasă Parascheva şi Sfântul Teofil 
cel nebun pentru [Hristos, ale căror moaşte se află aici, sunt pilde de oameni care 
au avut inimă curată şi suflet bun. Din tinereţe, Sfânta Parascheva a dorit viaţă 
duhovnicească. A răspuns chemării lui Dumnezeu şi a făcut roditor în sufletul şi-n 
viața ei cuvântul Evangheliei. De aceea, curăţia sufletului şi a vieții ei şi bunătatea 
ei o fac mult milostivă şi mult folositoare. 


Vedem că pilda din Evanghelia de astăzi se împlineşte în mod deosebit în oamenii 
care l-au iubit pe Dumnezeu şi-n vreme de binefacere, şi-n vreme de încercare, şi- 
n vreme de pace şi persecuție, şi în sărăcie, şi în bogăţie. Şi când erau sănătoşi, şi 
când erau bolnavi, sfinţii au rămas Statornici. 


Să ne rugăm Mântuitorului lisus Hristos să transforme sufletul nostru, inima 
noastră în pământul cel bun şi roditor, să ne ajute să ne curățim conştiinţa, 
gândirea, simţirea, să fim milostivi! Mai ales astăzi, când există multă suferinţă în 
lume, multă sărăcie, multe boli, multe încercări, multe ispite, să cerem ajutorul lui 


Dumnezeu şi ajutorul sfinţilor săi ca să fim seminţe roditoare “, i-a îndemnat pe 
credincioşi patriarhul Daniel. 


„Simt că vorbesc aceeaşi limbă cu dumneavoastră“ 


După toate momentele solemne din cadrul slujbei care a transformat pentru a 37 1-a 
oară laşiul în inima duhovnicească a Moldovei, numeroşi credincioşi s-au împăr- 
tăşit cu trupul şi sângele Mântuitorului lisus Hristos. 


La final a avut loc un schimb de daruri între ierarhii slujitori, iar în cuvintele rostite 
s-a subliniat bucuria prezenţei la laşi, la pelerinajul care strânge sute de mii de 
bătăi ale inimilor curate într-una singură. 


Preafericitul mitropolit primat Hristofor şi-a exprimat aprecierea faţă de statornicia 
în credinţă a românilor dând slavă lui Dumnezeu „că suntem ortodocşi în această 
lume care, de cele mai multe ori, este departe de credinţa în Dumnezeu. Îi admir 
pe Preafericitul Părinte Daniel şi pe Înalt Preasfinţitul Teofan, dar şi pe dumnea- 
voastră, pentru că ţineţi credinţa Bisericii-mamă. Chiar dacă vorbesc într-o limbă 
străină, în cehă, simt că vorbesc aceeaşi limbă cu dumneavoastră, pentru că avem 
aceeaşi credinţă. Fie ca această adunare duhovnicească să fie binecuvântată şi în 
primul rând prin rugăciunile cuvioasei maicii noastre Parascheva! “ 


Înalt Preasfinţitul Antonie, arhiepiscop de Borispil, a precizat că ieri, la Iaşi a sim- 
țit „unitatea Ortodoxiei, unde se pierd şi graniţele, se pierd distanţele, cu toții 

aflându-ne într-un gând. Indiferent de naționalitatea noastră, noi, astăzi, toți ne 
rugăm împreună cuvioasei Parascheva şi nu ne trebuie traducători. Moaştele 
Sfintei Parascheva sunt un izvor de viață duhovnicească nu numai pentru poporul 
credincios român, ci şi pentru mii şi mii de pelerini din toate colțurile lumii. Eu mă 
rog sincer Să păstrăm şi Să întărim această unitate duhovnicească întru Hristos!“ 


Peste 400 de biserici din ţară sunt închinate Sfintei Parascheva 


Mitropolitul Moldovei şi Bucovinei, IPS Teofan, a spus că nu există o altă cale de 
a-l mulţumi lui Dumnezeu pentru darurile pe care ni le-a dat, decât prin rugăciunile 
noastre, prin respectul nostru, prin dragostea noastră. „Să mulțumim Preafericitului 
Părinte patriarh Daniel că a poposit aici între noi, că ne-a bucurat cu rugăciunea 
şi cuvântul, că a binecuvântat poporul acesta care l-a aşteptat, cei din Moldova, şi 
cu siguranţă şi cei veniţi, şi sunteţi mulţi din alte zone ale ţării, dar şi din alte ţări: 
Basarabia, Serbia, Bulgaria, Ucraina “. 


În final, Preafericitul Părinte patriarh Daniel a vorbit despre evlavia credincioşilor 
față de Sfânta de la Iaşi, în cinstea căreia s-au ridicat biserici în toată lumea: 
„Dumnezeu îşi arată iubirea prin sfinţii Săi. În oraşul Bucureşti se află 18 biserici 
cu hramul Sfintei cuvioase Parascheva, în toată ţara sunt peste 400 de biserici. 
Avem biserici, de asemenea, în diaspora românească, dar trebuie să ne gândim că 
şi în alte ţări, unde moaştele sale au stat sute de ani, sunt multe biserici. Pre- 
tutindeni, în zonele pe unde au stat moaştele Sfintei Parascheva, credincioşii au o 
deosebită evlavie la ea“. 


Evlavia s-a simţit în toate zilele trecute la Iaşi, estimându-se că până acum peste 
120.000 de pelerini s-au închinat moaştelor Sfintei Parascheva şi ale Sfântului 
cuvios Teofil cel nebun pentru Hristos, aduse din Ucraina, pentru a marca astfel şi 
faptul că anul acesta se împlinesc 370 de ani de la desfăşurarea lucrărilor Sinodului 
de la laşi, cel care a definitivat Mărturisirea de credinţă a Sfântului Petru Movilă, 
mitropolitul Kievului. 


Dar din darul bucuriei primite de la sfinţi 
Atmosfera duhovnicească de la mitropolie, în ciuda vremii mohorâte, a adus cu 
siguranţă pacea şi liniştea mult aşteptate peste an de cei care îi sunt recunoscători 
maicii cuvioase „mult folositoare“. 


„Dacă ai un pic de credinţă, poţi să stai la rând, şi cu mine a făcut sfânta minuni, e 
vorba de cancer... Am stat 23 de ore şi mă simt nou-nouţă. Pot să mai stau la un 
rând“, ne-a spus o credincioasă din Paşcani care nu vrea să numere anii de când 


Ar Dr dr dr dr dr Dr dr de De Dr dr d de de dr dr A de dr dr A A 


Xp XP XP 3 PI 3 2 2 E IP 3 3 2 E 0 E IE 5 IE E e XXX 


Je De De de De dr De e De De de De Dr De De De De De De De de de Ar A d 


XP PP 2 0 E 3 IP IP 3 e IE IE II IE E XX 


vine la Iaşi, căci e de-ajuns că sfânta şi Bunul Dumnezeu ştiu. „Este o experienţă 
sufletească, o emoție specială, pentru care nu numai că-i mulțumesc lui Dumnezeu, 
dar pentru care consider că am suferit mult prea puţin în viaţă ca s-o merit“, ne-a 
spus o pelerină care, deşi prezentă pentru prima dată la hramul Catedralei din Iaşi, 
a simţit lucrarea foarte intens. 


Venită de la Râmnicu Sărat pentru al patrulea an, o tânără a stat la rând 22 de ore şi 
se simte fericită. A reuşit să se roage pentru pace, pentru ea, pentru cei dragi, 
pentru ţara noastră, mulţumindu-i cuvioasei pentru tot ce i-a dat. 


O credincioasă din Prahova a hotărât să vină la laşi, să se închine Sfintei Pa- 
rascheva pentru a crede mai mult în Dumnezeu. „Cum m-ajută să cred? Să iert. Au 
mare har moaştele, iar bucuria primită o dai şi altora.“ 


21 de ore neîntrerupte de stat în picioare, ploaie şi frig nu l-au împiedicat pe un 
credincios din Oneşti să mărturisească faptul că Sfânta Parascheva i-a dăruit 
puterea de-a rezista, convins că aceasta vine din credinţă. „Gândurile, sentimentele 
care mă încearcă sunt copleşitoare şi n-am cuvinte potrivite. Ce îi îndeamnă pe 
oameni să stea la rând? Pentru unii crucea e nebunie, pentru alții e puterea duhului 
lui Hristos!“ 


21 de ierarhi în sobor 


Alături de cei doi Întâistătători, la slujba din ziua hramului Catedralei mitro- 
politane din Iaşi, au slujit ieri: Înalt Preasfinţitul Teofan, mitropolitul Moldovei şi 
Bucovinei, Înalt Preasfinţitul Irineu, mitropolitul Olteniei, Înalt Preasfinţitul 
Antonie, arhiepiscop de Borispil, Înalt Preasfinţitul Teodosie, arhiepiscopul 
Tomisului, Înalt Preasfinţitul Pimen, arhiepiscopul Sucevei şi Rădăuţilor, Înalt 
Preasfinţitul Epifanie, arhiepiscopul Buzăului şi Vrancei, Înalt Preasfinţitul 
Calinic, arhiepiscop al Argeşului şi Muscelului, Înalt Preasfinţitul Casian, 
arhiepiscopul Dunării de Jos, Preasfinţitul Paisie, episcop de Gorlice, vicar al 
Arhiepiscopiei de Przemysl şi Nowy Szacz, Preasfinţitul Corneliu, episcopul 
Huşilor, Preasfinţitul Nicodim, episcopul Severinului şi Strehaiei, Preasfinţitul 
Ambrozie, episcopul Giurgiului, Preasfinţitul Sebastian, episcopul Slatinei şi 
Romanaţilor, Preasfinţitul Visarion, episcopul Tulcii, Preasfinţitul Gurie, episcopul 
Devei şi Hunedoarei, Preasfinţitul Longhin (Jar), episcop de Bănceni, vicar al 
Eparhiei Cernăuţilor, Preasfinţitul Varlaam Ploieşteanul, episcop-vicar patriarhal, 
Preasfinţitul Calinic  Botoşăneanul, episcop-vicar al Arhiepiscopiei Iaşilor, 
Preasfinţitul Emilian Lovişteanul, episcop-vicar al Arhiepiscopiei Râmnicului, 

Preasfinţitul Ioachim Băcăuanul, episcop-vicar al Arhiepiscopiei Romanului şi 
Bacăului. 


Doxologia [pr. loan Valentin Istrati]: Râul de lacrimi al luminii 


Într-o lume în care teroarea vizuală şi materială stăpâneşte peste tot, există stră- 
fulgerări de cer revărsate peste oameni. Sunt persoane care locuiesc în materie într- 
un mod integral, desființându-şi simţurile sufleteşti, raportându-se doar la pământ, 
plăcere şi stăpânire. Răul se infiltrează în creația lui Dumnezeu transformând 
materia în zid implacabil între oameni şi Dumnezeu, înconjurându-i cu instin- 
ctualitate şi cu păcat, amputându-le braţele sufletului care se ridică la rugăciune în 
formă de cruce. 


Pelerinajul Sfintei Parascheva este printre alte realități fundamental cereşti un NU 
definitiv spus acestei lumi a confortului, plăcerii şi stăpânirii prin păcat. Oameni 
total diferiți, veniţi din toate colțurile ţării, strânşi de o chemare nevăzută la 
picioarele sfintei lor iubite, încolonaţi într-un rând kilometric parcă nesfârşit, 
aşteptând să sărute trupul plin de har al cuvioasei. Oamenii aceştia, care fac 
eforturi uriaşe pentru a ajunge la racla sfintei, nu primesc nici o plăcere din asta, 
nici un confort, nimic văzut, nici măcar mulţumire sau cinste de la oameni. 


Toată răsplătirea unui om care stă la rândul spre raclă vine din ceruri, este ne- 
văzută, necuprinsă de categoriile gândirii umane. E ca un fior de Rai şi ca o 
plângere a cerului peste sufletele lor. Este dovada supremă a existenţei lui 
Dumnezeu. Oamenii simt cu sufletele puterea de lumină a cuvioasei. Au zeci de 
mii de istorii în care sfânta i-a vindecat, mângâliat, ajutat în calea suferinţei şi a 
durerii acestei vieţi. E un rând plin de lacrimi, de durere şi de suspin. E u frig uriaş, 
împletit cu umezeala care intră în oase şi doare. Unii plâng, alții oftează, unii se 
revoltă pe cei ce se bagă în faţă, mai departe câteva zeci de femei cântă răguşit o 
priceasnă. Ploaia continuă să cadă rece ca gheaţa, dar aburul care iese din gura 
oamenilor topeşte frigul şi neputinţa. Încet încet, întunericul se înstăpâneşte peste 
lume. Mai departe se aude în difuzor un cor bizantin. Oamenii aprind lumânări, 
icnesc mişcând rândul uriaş, unii se vaită de durere, oameni bătrâni, femei cu copii 
în braţe, tineri, mulţi tineri. Luminile din mâinile oamenilor se unesc formând un 
râu uriaş de lumină, care şerpuieşte prin noaptea acestei lumi. Este râul de lumină 
al suferinţei, al mulţumirii şi al credinţei. Aceşti oameni tremură în frig pentru o 
clipă de vedenie cerească la trupul înmiresmat de feciorie al sfintei vieţii lor. Ei 
sunt dovada supremă a lumii nevăzute, evidenţa tainică a raiului ascuns în suflet şi 
dăruit prin rugăciune. Oamenii aceştia sunt partea cea bună a lumii, credincioşii, 
cei ce plâng, cei ce flămânzesc şi însetează de dreptate. 

Părintele Cleopa spunea despre ei că sunt aproape aceiaşi cu cei ce forțează poarta 
spre Rai. Oamenii ăştia chiar fac ceva pentru mântuire, în loc să privească din 
canapea pe cei ce se mântuiesc. 


Mai târziu, după ce s-au închinat la „sfânta” oamenii îşi strâng hainele şi florile 
binecuvântate şi se îndreaptă tăcuţi spre trenuri sau maşini. Sunt uzi leoarcă, dar în 
ochii lor curg lacrimi de bucurie. Mai departe, atunci când ajung la casele lor 
poartă în suflete, ca într-un chivot, toată bucuria pe care au strâns-o la rândul către 
rai. De aici, bunătatea, milostenia, smerenia, puterea de credinţă a neamului ro- 
mânesc care trece rugându-se peste sărăcie şi se mută la ceruri, după o viaţă plină 
de durere în care au aşteptat să o sărute pe sfânta, ajungând acolo, unde sfânta îi 
aşteaptă şi îi sărută, recunoscându-le feţele şi îmbrățişându-i, căci sunt oamenii el. 


Doxologia | Tudorel Rusu]: Răsplata de 30 de secunde pentru o răbdare de 15 
ore 


„Vă rog, vă rog, mai repede! Trebuie să înțelegeți că aşteaptă încă atâţia oameni în 
ploaie! Vă rog!”, strigă jandarmul, cu o mână întinsă spre scările de ieşire. Mă- 
dălina coboară încet scările baldachinului în care se află raclele celor doi sfinți, 
primeşte cu sfială iconiţa și firele de busoioc de la tinerii voluntari din capătul 
scărilor, se întoarce cu fața spre acoperământul îmbodobit cu flori, îşi face semnul 
Crucii, în timp ce ochii, încet, încet, i se umezesc, cu gândul la cea care a îndemnat- 
o să vină tocmai de la Târgovişte la Iași, pentru a se închina Sfintei cuvioase 
Parascheva: „E chiar așa cum mi-a spus bunica! Sfântă Parascheva, ajut-o să se 
însănătoşească!” 


30 de secunde. Acesta a fost timpul, în medie, în care un pelerin, după ce a așteptat 
zeci de ore la rând în frig şi ploaie, s-a putut închina în zilele hramului Sfintei 
cuvioase Parascheva la racla cu moaștele cuvioasei şi ale Sfântului Teofil cel 
nebun pentru Hristos. 30 de secunde în preajma rămăşiţelor sfinţilor, o iconiță, 
nişte vată sfințită, câteva fire de busuioc şi pelerinajul s-a terminat. Sau nu? 


Sâmbătă, 13 octombrie 2012, ora 23.00. În ploaia măruntă ce se aşterne, fumul de 
tămâie de la racla cu moaștele Sfintei Parascheva şi ale Sfântului Teofil se ridică 
uşor spre cer, odată cu rugăciunile pelerinilor ce îşi așteaptă liniștiți rândul spre 
închinare. În străduţa din capătul baldachinului cu sfintele moaște, dau peste 
Leonard Pop, din Satu-Mare, elev în clasa a XII-a la profilul Matematică- 
informatică, bilingv engleză, a Liceului „loan Slavici”, care a venit pentru prima 
dată anul acesta la hramul Sfintei cuvioase Parascheva, alături de un grup de 
cincizeci de pelerini, majoritatea prieteni. „Nu aveam de gând să vin, dar îndemnat 

de apropiaţi, m-am hotărât să iau ceva din economiile pe care le aveam şi să merg 
să mă închin la racla Sfintei Parascheva. Deşi am stat cincisprezece ore, în 
picioare, a fost o experiență unică. Nu pot exprima în cuvinte ce am simțit, pot 
doar să redau cuvintele unei doamne, care urcând alături de mine scările spre racla 
cu sfintele moaște, a spus că parcă ar urca spre scările Raiului. Asta am simţit și eu, 
că sunt foarte aproape de Rai”, îmi spune Leonard zâmbind. 


În urma lui Leonard, mă întâlnesc cu Ştefan Aștefanei din Târgu Neamţ, proprietar 
al unei firme de transport, prezent pentru al cincilea an consecutiv la hramul 
Iaşiului: „știu că dacă vin aici la cuvioasă şi mă închin de ziua ei, duc cu mine 
acasă, la familie, toată bucuria de aici. Nu am venit aici să mă rog, am venit să 
mulțumesc.” 


„Sfinţi merită orice sacrificiu” 


În mulţimea de credincioşi din curtea catedralei ce ascultă slujba Privegherii, îmi 
atrage atenția liniştea și lumina chipului unui tânăr cu barbă, potrivit de statură, 
îmbrăcat într-o pelerină de ploaie. Aflu de la el că-l cheamă Liviu și că este 
programator în Bucureşti. Întrebându-l ce anume l-a determinat să bată atâta drum 
de la Bucureşti la laşi pe o vreme aşa mohorâtă, îmi răspunde liniştit şi apăsat că 
„Sfinții merită orice sacrificiu, întrucât ei au făcut ceea ce noi nici măcar nu 
gândim. Măcar atât putem face, să ne închinăm lor şi să-i rugăm să ne ajute să le 
urmăm exemplul. Trebuie să ştim cu toţii că greutățile nu le putem depăşi singuri, 
ci doar în comuniune cu Dumnezeu. Or sfinţii tocmai asta fac: ne duc cu gândul 
spre Cer”. 


Spusele lu Liviu îmi sunt întărite de Lidia din Constanţa, de profesie consilier 
bancar, care îmi mărturiseşte că în momentul când a atins racla cu moaştele sfin- 
ulor, a simţit „o mare bucurie şi linişte sufletească, o eliberare de păcate şi foarte 
multă speranţă”. 


„Gândurile cu care am venit aici s-au schimbat în momentul când am ajuns la racla 
sfintei în gânduri mai bune. Simt în fiecare an o chemare din ce în ce mai mare să 
descopăr calea adevăratei credinţei şi să vin la Sfânta Parascheva, lucru pe care nu- 
Il pot explica. Pur și simplu așa simt, că trebuie să vin”, îmi spune Florin, de 
profesie aviator. 


Ținând strâns în mâini iconiţa cu Sfânta Parascheva şi Sfântul Teofil, Mana din 
Bacău, de doar șase anișori, micuță şi firavă, a venit alături de mama ei să se 

închine la cuvioasă „pentru ajutor şi pentru note bune la şcoală”. Mama Mariei, cu 

lacrimi în ochi, îmi mărturiseşte că vine la racla cuvioasei de mai bine de 12 ani, 
pentru „uşurare sufletească şi pentru ocrotire din partea cuvioasei. Simţi mântuirea 
mult mai aproape în preajma racler”. 


30 de secunde i-au fost suficiente tâlharului Dismas de pe cruce, prin credinţă, să-i 
ceară Mântuitorului Hristos mântuirea. Şi a primit-o: a fost primul pământean 
ajuns în Rai. Pelerinii prezenți pentru câteva clipe lângă raclele sfinților, sunt în 
preajma lui Dumnezeu, Cel care S-a preaslăvit în rămășițele pământeşti ale celor 
care l-au închinat viețile. lar în preajma lui Dumnezeu, timpul nu există, există 
doar intervalul dintre chemarea Lui şi răspunsul omului. În cazul acesta, 30 de 
secunde omenești sunt mai mult decât suficiente pentru pelerinul autentic să spună: 


Doxologia [Constantin Ciofu]: Iubire fără margini pentru Sfânta Parascheva 


Sfânta cuvioasă Parascheva a adunat la Iaşi zeci de mii de pelerini în rugăciune. 
Oamenii au stat în ploaie şi frig, dar s-au încălzit cu rugăciunea şi cu bucuria 
petrecerii a câtorva clipe în dreptul raclei Sfintei Parascheva şi a Sfântului cuvios 
Teofil, cel nebun pentru Hristos. Cu haine groase, pelerine pentru ploaie şi câteva 
pacheţele cu hrană, credincioşii s-au aşezat la rând. Nu a contat cât a trebuit să 
aştepte, întrucât dragostea lor pentru Sfânta Parascheva, cea care le-a ascultat rugă- 
ciunile, este fără margini. 


Pelerinii aflați sâmbătă, 13 octombrie, la rând pentru a se închina moaştelor Sfintei 
Parascheva şi ale Sfântului cuvios Teofil, cel nebun pentru Hristos, au avut de 
înfruntat ploaia şi frigul. În ajunul sărbătorii Sfintei Parascheva, spre orele serii, 
coada formată de cei 50.000 de pelerini ajungea până la podul Cantemir din laşi. 
Cu busuioc în mâini, având o pelerină pentru ploaie, oamenii nu s-au sfiit să se 
aşeze la rândul răbdării, al rugăciunii şi al ostenelu. 


Lenuţa Aboaicei a venit din Dorohoi la Sfânta cuvioasă Parascheva pentru a se 
închina sfintelor ei moaşte. Are şase ore de când aşteaptă la rând şi mai are multe 
ore de stat în picioare. O minune pe care Sfânta Parascheva a făcut-o în familia ei a 
fost aceea că i-a întors băiatul la credinţă. 


Dumitru Zota din localitatea Poduri, judeţul Bacău, a venit la hram din curiozitate. 
El a fost mânat de mărturisirile vecinilor care au primit răspuns la rugăciunile 
adresate sfintei. 

Ana Boeriu din Recea Făgăraş vine de 12 ani la Sfânta Parascheva cu nepoata ei. 
Nu se plânge de oboseală sau de condițiile meteo. „De 12 ani, de când s-a născut 
nepoţica mea, care ma însoţeşte, vin la Sfânta Parascheva. Eu am un băiat care a 
fost grav bolnav. Înainte de 1989 l-am adus la cuvioasa pentru a se vindeca. Acum 
munceşte în Norvegia şi este aproape sănătos. În semn de mulțumire pentru această 
minune, vin an de an la laşi pentru a mă închina Sfintei Parascheva, pe care o 
iubesc din tot sufletul“, a mărturisit Ana Boeriu. 


„Nu îi alegem pe sfinţi, ci ei ne aleg pe noi“ 


De-a lungul rândului de pelerini au mers încontinuu voluntarii Crucii Roşii şi ai 
Centrului Medical „Providența“ al Mitropoliei Moldovei şi Bucovinei pentru a 
veni în caz de nevoie în sprijinul celor care au nevoie de îngrijiri medicale. De 
asemenea, reprezentanții Biroului de Asistenţă Socială (BAS) „Diaconia“ al 
Arhiepiscopiei Iaşilor şi credincioşii din parohiile Arhiepiscopiei Iaşilor au oferit 
mii de pachete cu alimente şi căni de ceai cald oamenilor. 


Credincioşii Sfintei Parascheva aflaţi la rând au căutat pe parcursul traseului să 
citească un acatist pentru a se pregăti duhovniceşte pentru întâlnirea cu sfânta mult 
folositoare. 


Georgeta Matei are 62 de ani, este din Bucureşti şi aşteaptă la rând pe un scaun 
deoarece are poliartrită reumatoidă cronică. A venit să se „facă bine“, prin 
rugăciunile pe care le va lăsa la racla cuvioasei, dar şi să se roage pentru copiii ŞI 
nepoţii ei. „La coadă mai am o mătuşă de 83 de ani şi o verişoară. Am fost şi anul 
trecut pentru a mă închina sfintei“, a spus Georgeta Matei. 


Un tânăr din Bacău, Ciprian Angheluţă, stă la rând de 13 ore şi a venit să se roage 
pentru familie. Rodica din Arad a făcut 24 de ore cu trenul până în capitala 
Moldovei şi are 14 ore de când aşteaptă să se închine cuvioasei. Are evlavie la 
Sfânta Parascheva şi o iubeşte foarte mult. Acesta este şi motivul pentru care ţine 
un buchet de crini în mână pe care doreşte să-l ofere cuvioasei: „Sfânta Parascheva 
a făcut foarte multe binefaceri. Nu noi îi alegem pe sfinţi, ci ei ne aleg pe noi“. 
Marcela Dumitrescu este din Ploieşti şi tocmai s-a închinat moaştelor Sfintei 
Parascheva. A stat 14 ore la rând, timp în care a plouat. A avut o pelerină pe spate 
care „a înăbuşit umezeala“: „Am venit să mulţumesc Sfintei Parascheva pentru 
împlinirea rugăciunilor mele. De aceea sunt în continuare recunoscătoare“. 

Nu puţini au fost credincioşii care, după ce au ajuns la racla Sfintei Parascheva şi a 
Sfântului Teofil, au vărsat lacrimi de bucurie pentru cele câteva clipe petrecute în 
preajma sfinților. 

Moaştele Sfântului Teofil au plecat spre Ucraina 
16 oct, 2012 


Moaştele Sfântului cuvios Teofil, cel nebun pentru Hristos, care au fost aduse în 
acest an la Iaşi cu prilejul hramului Sfintei cuvioase Parascheva, s-au întors ieri în 
Ucraina. Tot ieri au plecat de la Iaşi membrii delegaţiei ucrainene, condusă de Înalt 
Preasfinţitul Antonie, arhiepiscop de Borispil şi rector al Academiei Teologice din 
Kiev. 


Amintim că racla cu fragmentul din moaştele Sfântului cuvios Teofil, cel nebun 
pentru Hristos, a ajuns la Iaşi în seara zilei de 10 octombrie. Cinstitele moaşte ale 
Sfântului Teofil, care se află la Mănăstirea Kitaev din Ucraina, au fost aduse la laşi 
în contextul împlinirii a 370 de ani de la Sinodul de la Iaşi. 


Racla Sfintei cuvioase Parascheva a fost introdusă în noaptea de luni, 15 octom- 
brie, spre marți în Catedrala mitropolitană din laşi, procesiunea fiind condusă de 
PS Calinic Botoşăneanul, episcop-vicar al Arhiepiscopiei Iaşilor. 


Potrivit reprezentanţilor Jandarmeriei Române, în acest an la raclele cu sfintele 
moaşte au trecut şi s-au închinat peste 160.000 de pelerini. (C.C.) 

Pustia Kitai oferea călugărilor linişte şi mulţi se retrăgeau aici, în mod special de la Da 
Lavra Pecerska din Kiev. Prima atestare documentară a Mănăstirii Kitaev este din 2 
anul 1159. A 


Conform tradiției, Mănăstirea Kitaev a fost înfiinţată de cneazul Andrei Bogo- A 
lubskii (iubitorul de Dumnezeu) în secolul al XII-lea. La început era un schit 2 
4 micuţ, cu peşteri. 

În anul 1716, guvernatorul Goliţin a construit aici o biserică de lemn, închinată 
Sfântului cuvios Serghie de Radonej, şi câteva chilii, schitul devenind în scurt timp 
un loc de pelerinaj. Cei mai importanţi stareţi ai mănăstirii au fost Dositei şi Teofil. 


Între 1763-1768, Ștefan Demianov a construit o biserică din piatră, în stil baroc, 
închinată Sfintei Treimi. In 1744, mănăstirea a fost vizitată de împărăteasa Eli- 
saveta Petrovna (fiica lui Petru 1), aceasta contribuind la construcția trapezei. 


În 1835 a fost construită biserica închinată Sfinţilor 12 apostoli, o trapeză şi 
clopotniţa. 


În anul 1904 a fost ridicată biserica închinată Sfântului cuvios Serafim de Sarov. 
Până în 1870, Pustia Kitaiului servea ca loc de veci pentru monahu adormiți întru 
Domnul de la Lavra Pecerska. Peşterile din Kitaev aveau aproximativ aceeaşi 
lungime ca cele din Lavra Pecerska şi au fost descoperite în 1858. 


În a doua parte a secolului al XIX-lea, în apropierea Pustiei Kitaiului, pe drumul ce 
duce în satul Kruglik, a fost ridicat Schitul „Schimbarea la Faţă”, cu un cimitir al 
fraţilor de la Lavră. Acest schit a fost închis în 1924. 


La începutul secolului al XX-lea, aici s-a deschis un orfelinat. 


După 1917, mănăstirea a fost devastată, fiind transformată în închisoare pentru 
preoţii şi monahii din Kiev şi din împrejurimi. 


În anul 1920, mănăstirea a fost închisă ŞI, din 1930, transformată în Institut de 
Cercetare pentru fructe. 


Clopotnița a fost distrusă în 1932, cărțile şi alte obiecte bisericeşti de valoare s-au 
pierdut, multe au fost arse. Nu se ştie ce s-a întâmplat cu altarul de lemn din 
secolul al XVIII-lea, în stil baroc, poleit cu aur. 


Ultimii călugări au fost arestaţi în 1931 şi acuzaţi de activitate contrarevoluţionară. 
In timpul celui de-al doilea Război mondial, mai multe clădiri ale mănăstirii au fost 
distruse. 


În 1990, biserica a fost redeschisă ca parohie în subordinea Bisericii Ortodoxe 
Ucrainene. In 1993-1994, în urma unor descoperiri arheologice peşterile au fost 
înzestrate cu cele necesare bunei desfăşurări a slujbelor religioase şi a fost sfințită 

biserica închinată Sfântului Dositei. Din 1993 este schit al Lavrei Pecerska, iar trei 
ani mai târziu, în 1996, mănăstirea a devenit independentă. 


Cu ocazia împlinirii a 2000 de ani de la Naşterea lui lisus Hristos, în cea mai mare 
încăpere din peşteri a fost sfinţită o biserică închinată Soborului Maicii Domnului. 


Mănăstirea Kitaev adăposteşte importante relicve sfinte: părți din moaştele 
Sfinţilor 12 apostoli, ale Sfinților Ioachim şi Ana, ale Sfinților Zaharia şi Elisabeta, 
ale Sfintei cuvioase Dositeea, ale Sfântului Teofil cel nebun pentru Hristos şi ale 
altor mari sfinți ai Bisericii. 


Pe lângă acestea, aici se găsesc icoane cu părticele din moaştele Sfântului cuvios 
Serafim de Sarov, ale Sfântului mucenic Trifon şi ale Sfântului Daniil al Moscovei, 


precum şi o icoană făcătoare de minuni a Maicii Domnului Vatopedina. 


Starețul mănăstirii este Arhimandritul Prohor (Kostiucenko). Slujbele se ţin în 
Biserica „Sfânta Treime” şi în Biserica „Sfinţii 12 apostoli”. 


Sursa: DOXOLOGIA.ro 

Mănăstirea Kitaev, Mănăstirea Pocrov şi Catedrala Sfântul Vladimir 


La Kiev facem un nou popas, la marginea oraşului, la o mănăstire frumoasă 
dominată de culoarea verde deschis a zidurilor şi turlelor bisericii şi de albul clă- 
dirilor care o înconjoară, într-un loc numit odinioară pustia Kitai (kitai înseamnă în 
limba tătară zid de la marginea oraşului). 


Pustia Kitai le oferea călugărilor mai multă linişte şi de aceea mulţi se retrăgeau 
aici, de la Lavra Pecerska din Kiev, pentru a duce o viaţă monahală retrasă. 


Prima atestare documentară a mănăstirii Kitaev este din anul 1159. Zona i-a 
aparținut cneazului luri Bogoliubov. Peşterile din Kitaev aveau aproximativ 
aceeaşi lungime ca cele din Lavra Pecerska şi au fost descoperite în 1858. 


În 1716 guvernatorul Kievului, Dimitri Goliţi a construit în pustie o biserică de 
lemn închinată Sfântului Serghie de Radonej. De atunci mănăstirea a trecut în sub- 
ordinea Lavrei Pecerska. 

În 1744 mănăstirea a fost vizitată de împărăteasa Elisaveta Petrovna (fiica lui Petru 
1), aceasta contribuind la construcția trapezei. La începutul secolului al XX-lea aici 
s-a deschis un orfelinat. 


După 1917 mănăstirea a fost devastată devenind închisoare pentru preoți şi 
monahii din Kiev şi din împrejurimi. 


În 1939 clopotniţă a fost aruncată în aer, cărțile şi alte obiecte bisericeşti de valoare 
s-au pierdut, multe au fost arse. Nu se ştie ce s-a întâmplat cu altarul de lemn din 
secolul al XIII-lea, în stil baroc, poleit cu aur. 


Ultimii călugări au fost arestaţi în 1931 şi acuzaţi de activitate contrarevoluţionară. 
După 1931 aici a funcționat o casă a invalizilor, apoi o fabrică iar biserica 
Sfântului Serafim a devenit un fel de club al ateismului. Renaşterea mănăstirii a 
început în 1990. 

La mănăstirea Kitaev suntem însoţiţi de maica Ludmila de la Florovski: 

- Aici la mănăstire se află moaştele cuviosului Teofil care a trăit în secolul al XII- 
lea. De asemenea aici a fost îngropat arhimandritul care se numea tot Teofil şi care 
a murit în 1996 şi tot aici lângă biserică se afla mormântul cuvioasei Dositeia. 


În biserică la icoana Sfântului Serafim din Sarov se găsesc mânecuţele cu care a 
slujit sfântul în timpul vieţii sale şi se găseşte o părticică din piatră pe care cuviosul 
Serafim s-a rugat 1000 de zile şi 1000 de nopți. Având mare evlavie la acest sfânt, 
stareţul acestei mănăstiri a primit în dar de la mănăstirea de la Diveevo bucăţică de 
piatră pe care s-a rugat cuviosul. 


- Maică Ludmila, a ajuns cumva vreodată aici, la Kitaev, Sfântul Serafim din 
Sarov? 

- Da, înainte de a se duce la Sarov, cuviosul Serafim a fost la Kiev. S-a închinat pe 
la toate Sfintele moaşte şi a auzit că aici pe muntele de la Kitaev este cuviosul 
Dositei şi a venit să întrebe, să ia binecuvântare în viaţă, să întrebe în care parte să 
se îndrepte. 


Cuviosul Dositei despre care nu ştia nimeni că de fapt este femeie i-a spus: "Du-te 
la Sarov că acolo te vei mântui, acolo e locul tău.” Noi pe pământul nostru foarte 
mult îl cinstim pe cuviosul Serafim din Sarov. Aici a fost începutul, de aici a plecat 
spre Sarov, îndrumat de cuvioasa Dositeia. 


Vrem să aflăm mai multe despre cuvioasa Dositeia. Pornim la pas pe terenul mă- 
năsturii. Mergem pe o cărare printre pomi, trecem pe lângă un mic iaz şi urcăm apoi 
câteva sute de trepte amenajate pe o cărare în pădure până ajungem sus la grota 
Sfintei Dositeia care a dus aici o viaţă de ascet, aproape zăvorâtă. 


“Câteva lucruri se cuvine să cunoaştem despre Sfânta Dositeia” ne spune fratele 
Aleksandr. “Aici în peşteră a stat Sfânta Dositeia care se trăgea dintr-o familie 
foarte bogată din neamul lui Dimitrie Donskoi, unul dintre enejii ruşi, acesta fiind 
la rândul lui urmaşul de suflet al lui Serghie de Radonej. În felul acesta s-a făcut o 
punte de legătură între Sfântul Serghie de Radonej şi Sfântul Serafim din Sarov. 


Din copilărie Dositeia şi-a dedicat viaţa lui Dumnezeu, s-a retras la mănăstire când 
era mică şi s-a ascuns sub nume bărbătesc. Venind la mănăstire ea s-a prezentat 
drept un tânăr fiu de ţăran serb. În acele vremuri însă țăranii serbi nu se puteau 
călugări. Din această cauză Dositeia nefiind călugăriță a săpat această grotă şi s-a 
rugat aici la Dumnezeu timp de 12 ani. Călugării din mănăstire îi aduceau o dată pe 
săptămână pâine şi apă. 

Despre călugărul care se ruga în această grotă a mers vestea în lume şi aici au 
început să vină mulți oameni în căutarea unui ajutor. 


La un moment dat, aflându-se la Kiev şi auzind despre minunile săvârşite de 
călugărul din grotă, Elisaveta Petrovna, fiica lui Petru I a venit aici să-l cunoască şi 
chiar să intervină pentru ca biserica să permită călugărirea lui Dositei. Cuvântul ei 
a fost decisiv şi tânărul ţăran serb care era de fapt tânără de viţă nobilă a devenit 
călugărul Dositei. 


La vârsta de 18 ani un oarecare Prohor Mosnin a venit la călugărul Dositei să ceară 
sfat. Călugărul l-a sfătuit pe acesta să plece la mănăstirea Sarov proorocindu-i un 
viitor har duhovnicesc. Tânărul Prohor era cel care avea să devină Sfântul Serafim 
de Sarov. 


Călugărul Dositei era văzător cu duhul. Tot el l-a îndrumat pe călugărul Teofan să 
plece pe insulele Solovet. Numai după moartea lui Dositei călugării au aflat că 
ascetul era femeie. 


Aici la Kitaev istoria Rusiei se întâlneşte cu istoria credinţei ruse. Avem aici o 
biserică cu hramul “Sfânta Treime”, aceasta se află pe locul bisericii Sfântului 
Serghie de Radonej, o biserică veche din lemn care a fost distrusă. Ne închinăm şi 
Sfântului Serafim de Sarov. Tatăl lui Serafim din Sarov a fost negustor şi a 
construit biserici în regiunea Kursk din Rusia. 


Cuviosul Serafim a fost destul de bolnăvicios în copilărie dar Dumnezeu l-a 
vindecat datorită rugăciunilor. Aţi auzit desigur multe lucruri despre viaţa şi 
minunile Sfântului Serafim. 


Ne închinăm de asemenea Sfântului Dimitrie de Rostov, un mare sfânt care în 
timpul vieţii sale a tradus foarte multe cărți bisericeşti, printre care “Vieţile 
Sfinților din Răsărit”. E un mare sfânt şi după cum se ştie Dumnezeu le ajută 
tuturor oamenilor care au astfel de lucrări în viaţă. Sfântul Dimitrie de Rostov avea 
viziuni cu sfinţi, aceştia îi apăreau în vis de multe ori, avea o relaţie vie cu 
Dumnezeu.” 


Revenim în biserica mare de la mănăstirea Kitaev. Cu emoție ne închinăm la 
moaştele cuviosului Teofil. 


Părintele Arsenie de la Mănăstirea Topliţa din România este unul dintre pelerinii 
ajunşi la Kitaev. A dorit foarte mult să ajungă aici să se închine la Sfintele moaşte. 

Părintele Arsenie are în mână o icoană cu Sfântul Teofil: "Mi-am dorit să ajung 
aici pentru că în România mulți călugări au mare evlavie la Sfântul Teoţil. Sfântul 
Teofil a trăit ca nebun pentru Hristos, nimeni n-a ştiut că el e sfânt şi mulți părinţi 
din țara noastră trăiesc în anonimat şi urmează Sfatul şi mai ales îndemnul 
sfântului: să nu cunoască nimeni că tu ai o trăire aparte pentru că în momentul 
când lumea te cunoaşte şi îţi ştie gradul de sfinţenie poţi să pierzi har înaintea lui 
Dumnezeu. Aici în faţa sfintelor sale moaşte am un plus de bucurie greu de descris 
în cuvinte, sigur harul Sfântului Teofil pe care-l are de la Dumnezeu ne copleşeşte 
pe toţi şi pe noi şi pe dvs care ne însoţiţi în acest pelerinaj prin aceste locuri sfinte 
şi Sfântul Teofil să se roage şi pentru noi românii să trăim în unitate, biserica 
noastră ortodoxă să dăinuie până la sfârşitul lumii, creştinii noştri ortodocşi din 
România să devină mai iubitori de Dumnezeu şi de sfinţi iar Sfântul Teofil să 
mijlocească pentru mântuirea noastră ca neam românesc”. 


În librăriile de specialitate din România se găseşte cartea “Sfântul Teofil cel nebun 
pentru Hristos - Viaţa şi acatistul” de Vladimir Znosko. 


Revenim în centrul oraşului Kiev pentru a vizita Catedrala Sfântului Vladimir. 
Unaşă şi impresionantă catedrala este închinată Sfântului Vladimir, cneazul 
Kievului, cel care a încreştinat Rusia. Construcţia catedralei a început în 1852, din 
iniţiativa mitropolitului Kievului Filaret, cu ocazia a 900 de ani de la creştinarea 
Rusiei. S-a lucrat aproximativ 40 de ani la construirea catedralei. Primul proiect al 
catedralei i-a aparținut arhitectului Stramov, pentru acest proiect arhitectul primind 
titlul de academician. Mai târziu arhitectul Sparo a adăugat două cupole. Pe rând şi 
alți arhitecţi au intervenit în construcţia catedralei. Construcţia a fost terminată în 
1885, apoi timp de Il ani au fost executate lucrările din interior. Catedrala a fost 
sfințită abia în 20 septembrie 1896. 


La eveniment a participat şi ţarul Nicolai al II-lea al Rusiei. O echipă de pictori 
renumiţi a lucrat la realizarea icoanelor. 


În Catedrală sunt mii de metri pătrați de pictură şi ornamente cu foiţă de aur şi 
argint. 


În catedrală se păstrează moaştele Sfintei Varvara dar şi ale Sfântului Macarie, 
mitropolitul Kievului. Sfântul Macarie s-a luptat în timpul tătarilor pentru 
renaşterea Mitropoliei Kievului ca centru spiritual al Rusiei kievene. A fost omorât 
în timpul Sfintei Liturghii. 

Dacă ajungeţi la Kiev nu ocoliţi Mănăstirea Pocrov cu hramul” Acoperământul 
Maicii Domnului” 


Întemeietoarea mănăstirii este Petrovna Romanova. Ea făcea parte din familia 
tarului. Şi-a fracturat şira spinării la Petersburg când şareta în care se afla s-a 
răsturnat. A urmat tratamente în Occident. Întorcându-se din Italia s-a oprit la Kiev 
şi a ales acest loc cu gândul de a zidi o mănăstire. A rămas zăcând nemişcată iar 
când mănăstirea a început să funcționeze s-a întâmplat minunea, adică s-a ridicat în 
picioare şi a început să meargă. A murit la 13 aprilie în cabinetul ei de la spital. 


Aici a funcționat un spital cu cea mai performantă aparatură medicală adusă din 
Occident. Tot din donațiile ei s-a ridicat şi biserica cu hramul Sfântului Nicolae. 


Multe alte locuri sacre pot fi vizitate în Kiev cum ar fi Catedrala Sfânta Sofia, cu 
13 turle şi impunătoarea sa clopotniţă, părţi ale unui ansamblu baroc ucrainean de 
o rară frumuseţe, biserici maiestuoase, mănăstiri vestite dar cel mai important loc 
de pelerinaj este marea Lavră Pecerska unde vom poposi în curând. 


A consemnat Dorina Zdroba 

Ucraina, peşterile nevoinţei duhovniceşti 


august 20, 2011 


Ucraina şi Rusia, mai 2006 - fabulos, minunat, rotund şi plin dar de la Dumnezeu 
pentru noi, cei 50 de români din toată ţara, plecaţi să ajungem la seva Ortodoxiei 
ruse... 18 preoţi şi monahi, restul mireni care ştiau de ce au pornit pe drumul lung 
de peste 8000 de kilometri ai Rusiei pravoslavnice... 


Am pornit pelerinajul duminică seara, închinându-ne şi cerând binecuvântare de la 
Sfânta Paraschiva de la Iaşi (ocrotitoare şi a călătorilor) şi de la Sfântul Ioan cel 
nou de la Suceava - care avea să ne primească pentru închinare în tăcerea nopţii, pe 
la ora 12, la începutul primei zile de mai (luni). Am plecat cu primăvara în suflet şi 
am avut soare şi vreme caldă pe intraga durata de două săptămâni a pelerinajului, 

chiar şi la St Petersburg ( 60 grade faţă de Cercul Polar) deşi acasă, în România, 
ploua... 


Pe la anul 1000, când s-au botezat primii ruşi iar Ortodoxia a devenit religie de 
stat, Kievul (din Ucraina de azi) era “mama cetăților ruseşti”, iar Sfântul cuvios 
Teodosie, întemeietorul Lavrei Pecerska, avea să devină marele organizator al 
monahislului rus. Fără să premedităm, începutul pelerinajului nostru a stat sub 
semnul începutului Ortodoxiei ruse, pe când sfinții de acum - monahii de atunci - 
căutau pustia şi peşterile pentru desăvârşirea în rugăciune. 


Mai întâi a fost Sfântul Antonie “ cel împodobit cu nevoinţele şi cu minunile ca 
numărul stelelor” care, prin viaţa sa desăvârşit duhovnicească, avea să atragă mulți 
nevoitori alături de el în peştera sa “mâhnicioasă şi strâmtă” din dealurile Kievului; 
i s-a alăturat spre ucenicie şi cuviosul Teodosie, fiu de neam bogat, iscusit la 
învăţătură dar care a înţeles repede deşertăciunea vieţii trăite până atunci în casa 
părinților săi, gândind mai ales la “ veşnica... viaţă cea nesfârşită, îndeletnicindu- 
se cu ostenelile cele plăcute lui Dumnezeu şi depărtându-se de toată veselia lu- 
mească”. 


“EI s-a arătat degrabă purtător de biruinţă asupra duhurilor celor rele, izgonind 
întunericul drăcesc cu postul şi cu rugăciunea cea către Dumnezeu, care îl ajuta 
prin împlinirea cuvântului Său: Unde sunt adunaţi doi sau trei în numele Meu, 
acolo sunt şi Eu în mijlocul lor.” 


Locul devenea tot mai neîncăpător pentru mulţimea bărbaţilor care “ cu asprime 
peterceau în peştera viaţa bisericească”, aşa încât, cu binecuvântarea Sfântului 
Antonie, Sfântul Teodosie va începe ridicarea unei biserici deasupra peşterii, în 
cinstea Preasfintei Născătoare de Dumnezeu, şi a unei mănăstiri, ceea ce va deveni 
sfânta făcătoare de minuni Lavră a Peşterilor din Kiev, ridicată prin arătare 
dumenezeiască. Sfântul Antonie se va fi mutat într-o altă peşteră, nu departe, pe alt 
deal, pentru nevoinţă în singurătate. 


Am vizitat Lavra Pecerska, complex de biserici care domină Kievul cu turlele lor 
aurite, dar mai ales am vizitat cele două peşteri în care sunt peste o sută de moaşte 
întregi de sfinţi, aşezaţi pe culoarele înguste unul după celălalt ( sute de sfinți în 
acelaşi loc!). 


Marţi dimineaţa la 6 am participat la prima Sfânta Liturghie a zilei, oficiată de doi 
preoți ucrainieni chiar în peştera Sfântului Teodosie... Cu lumânările aprinse, 
tăcuţi pe lângă zidurile înguste, ascultam liniştiţi cum slujba curgea lin, printre 

sfinții din racle şi pe lângă noi. Chiar dacă nu ştii boabă ruseşte, din cauză că sunt 
exact aceleaşi etape ale Sfintei Liturghii ca şi în limba română, te “trezeşti” 
înțelegând că acum se cântă Heruvicul, că acum se spune Crezul sau Tatăl 
Nostru... E uimitor să înţelegi că te poţi ruga în acelaşi timp şi cu aceleaşi cuvinte 
ca şi cei de lângă tine, oameni cu care în mod normal nu ai cum să comunici, 
neştiindu-ne limba unii altora. Şi totuşi, în rugăciune, Bunul Dumnezeu ne uneşte 
miraculos... 


Mireasma duhului celor care de o mie de ani îi slujesc în Cer Domnului şi tot de o 
mie de ani au rămas pe pământ, cu sfintele lor moaşte, ca dovadă a faptului că se 
poate să obţii mântuirea (viaţa veşnică) ne-a marcat şi ne-a făcut să revenim din 
nou, cu smerenie, la Sfânta Liturghie de la ora 6, şi a doua zi a şederii noastre la 
Kiev. 


Doar că miercuri, 3 mai, în sinaxarul nostru fiind “pomenirea cuviosului Teodosie, 
întemeietorul Lavrei Pecerska” ne-am întâlnit acolo, la slujba din peşteră... 3 
grupuri din România, veniţi cu toţii să participăm la marea sărbătoare. Însă toţi am 
făcut aceeaşi greşeală: la Lavra Pecerska era o zi de slujbă obişnuită, pentru că pe 
stil vechi pomenirea Sfântului Teodosie urma să fie organizată... peste 13 zile ( 
decalaj de calendar de care nu ţinusem cont). 


În timpul vieţii sale, Sfântul Antonie avea să fie alungat pentru o scurtă perioadă 
din Kiev şi, făcând ascultare la cneazul locului, a plecat să se nevoiască pe dealul 
Boldina din Cernigov, la 140 km de Kiev. Şi acolo a săpat o peşteră, pe care apoi a 
părăsit-o, fiind rechemat cu dragoste şi spre îndreptarea nedreptăţii făcute lui, chiar 
de către cneaz. 


Dar peştera a rămas şi a fost folosită de generaţii şi generaţii de creştini nevoitori 
ruşi, astfel încât pe la 1930-1940, Sfântul Lavrentie de Cernigov (ale cărui minuni 
şi proorociri sunt binecunoscute) recomanda unui bolnav care acuza o durere 
insuportabilă de cap, fără cauză diagnosticată medical: “dacă vrei să te vindeci, 
du-te şi sapă la peştera de pe dealul Boldina”. Bărbatul a ascultat şi, nu după multă 
vreme, durerile de cap i-au dispărut... 

După ce am fost atât de bine primiţi la mănăstirea Eletkii din Cernigov, mănăstire 
din sec. 11, în care acum vieţuieşte şi sora rasoforă Anastasia ( moldoveancă de-a 
noastră), după ce am fost “altoiţi” fiecare cu bastonul Sfântului Lavrentie ( care a 
murit în 1950 şi al cărui baston alungă duhurile rele şi tămăduieşte mirculos 
bolnavii), după ce am făcut închinare la sfintele moaşte ale Sfântului Lavrentie şi 
ale Sfântului Teodosie ( 1630-1698) - cel care a ferit oraşul aflat atât de aproape de 
Kiev de radiaţiile de la Cernobâl din 1986, măicuţa care ne însoțea ne-a condus şi 
pe dealul Boldina, o colină domoală, acoperită de iarbă şi toporaşi, sub care nu ai 
cum să bănui câtă rugăciune şi câtă nevoinţă s-a săvârşit de 10 secole încoace... 


Intrarea în peşteră nu are nimic spectaculos, mai ales că peştera este considerată 
muzeu şi... se taxează fiecare vizitator. Dar banii sunt probabil folosiți pentru 
extinderea săpăturilor, pentru că din octombrie anul trecut (când am fost acolo 
prima oară) şi până în mai în acest an s-au redat pentru vizitare câteva noi culoare, 
noi “camere”, locașuri cu altare subterane, paturi săpate în piatră, spaţii de viaţă 
aspră, de lepădare voită de cele lumeşti, de închinare şi rugă permanentă către 
Hristos pentru că, odată cu nimicirea celor trupeşti, sufletul să se elibereze şi să se 
înalțe către Cer. Acolo, trăind sub pământ, se poate cu adevărat atinge Cerul... 

Nebunie pentru lume, înţelepciune întru Domnul... 


Tot acolo, la baza dealului Boldina, se află o fântână cu apă - a Sfântului Antonie - 
fântână care de 1000 de ani izvorăşte apă rece, tămăduitoare - de boli de ochi mai 
ales. 


Peştera Sfântului lov de la Poceaev (450 km de Kiev) ne-a făcut să “experi- 
mentăm” pentru câteva minute ce înseamnă să trăieşti într-un asemenea spaţiu... 
claustrofob. Sfântului lov ( 1551-1651) a trăit în acest spaţiu minuscul, în pământ, 
timp de 40 de ani. Se spune că sfântul se ruga acolo împreună cu îngerii şi uneori 
din peşteră ieşea o lumină intense. Dar şi fără să ştii toate acestea, dorinţa de a intra 
şi tu acolo atrage ca un magnet, mai ales când afli că, deşi intrarea este atât de 
îngustă (cât un ecran mediu de televizor), pot intra acolo şi personae corpolente 
sau, dimpotrivă, persoane mici nu au cum să intre, accesul fiind în funcție 
de...credinţa fiecăruia. 


Intrarea în peşteră este dificilă, trebuie să ţi se explice ce trebuie să faci: situată pe 
un perete lateral, la aprox 50 cm de podeaua peşterii celei mari în care se află şi 
racla cu sfintele moaşte ale Sfântului Iov, intrarea este ca un tunel foarte îngust, 
umed şi alunecos, în care trebuie să intri cu braţele înainte, ca pentru înot. Tunelul 
este uşor descendent şi, după aproximativ o jumătate de metru, spaţiul se lărgeşte şi 
poţi aduce picioarele sub tine, astfel încât apoi să sari pe podeaua din interiorul 
cavităţii de pământ. Dacă nu eşti atent, poţi chiar să ajungi acolo cu capul înainte. 


Odată intrat, te minunezi de îngustimea locului, de cotloanele sale abia zărite la 
lumina unei lanterne şi nu poţi să nu gândeşti că undeva este o falie prin care 
probabil intră aerul aici în mijlocul pământului (suntem într-o peşteră în interiorul 
altei peşteri). 


Ghidul lasă să intre acolo câte 5-6 femei sau 5-6 bărbaţi odată, dar am aflat că în 
război acolo s-au adăpostit şi 40 de oameni (unde, Doamne, şi cum au putut sta 
acolo mai multă vreme?). Şi 5-6 fiind, nu prea ai loc de mişcare, cercetezi locul 
unde se află icoana cu lumânările alături, cauţi cotloanele ascunse şi te gândeşti 
cum a trăit acolo sfântul timp de 40 din cei 100 de ani ai săi?). Mare este puterea 
rugăciunii, mare este puterea lui Dumnezeu... 


leşirea se face în mod ciudat, în sens invers, cu mâinile înainte şi, când ajungi la 
lumină (repede), constaţi că ai trecut dintr-o lume în alta, exact ca la naştere... 

Care este, Doamne, lumea cea adevărată? Ne-am convins şi noi că intrarea se face 
acolo într-adevăr după alte criterii decât cele strict dimensionale, fizice; în grup am 
avut un ieromonah înalt, corpolent, care a reuşit să intre în peşteră fără probleme, 
în timp ce un alt pelerin, cu statură asemănătoare, deşi s-a străduit şi s-a supărat 
destul, n-a reuşit (ulterior aveam să aflăm că are o altă religie decât cea ortodoxă). 


Pustia Kitaev nu mai este deloc pustie ca în urmă cu 2-3 secole, este acum un 
cartier la margine de Kiev, dar păstrează intact locul de nevoinţă (dealul, lacul, 
peştera) ale Sfintei Dositeea - marele duhovnic cunoscut ca Dositei - şi ale 
Sfântului Teofil cel nebun pentru Hristos. 


BC Ati: CTAPEIL 


TANAR! 


Kitaev este unul dintre cele mai iubite locuri ale kievenilor şi după vizitarea 
peşterii de calcar, am şi înţeles de ce. 


Dositeea, fiică a unei familii bogate, a fugit de acasă pentru ca să se poată dedica 


cu totul vieţii pentru Hristos şi, ca să nu fie uşor de găsit, a luat veştminte şi nume 
bărbăteşti şi s-a ascuns în căuşul de pădure, pe atunci pustiu, nelocuit de oameni. 

Peştera de calcar a fost la început micuță, dar ducându-i-se vestea înţelepciunii sale 
duhovniceşti, încet-încet alţi şi alți oameni au venit să locuiască lângă Dositei mo- 
nahul, aşa încât peştera a tot fost prelungită, lărgită, în calcar. 


Altare de calcar, paturi săpate în calcar, locuri în care dacă te aşezi te umpli de 
praf, dar ce mai conta praful pentru maica Serafima cea bolnavă, venită cu noi din 
Vâlcea pentru tămăduire la locuri sfinte? Cu hainele sale negre şi lungi, maica 
Serafima s-a aşezat pe paturile sfinților, s-a rugat în genunchi pe la altarele de 
calcar împodobite cu icoane, a intrat prin toate cotloanele labirintului de sub 
pământ şi uite aşa am învăţat şi noi, cei care ne feream cât am putut de atingerea 
pereților de calcar prăfuit şi alb, ce înseamnă să ştii exact ce doreşti: vindecarea, 
mântuirea! 


Urcând dealul pentru a căuta intrarea în sfânta peşteră, urmam de fapt şi paşii 
tânărului Serafim, care mersese la Kiev la bătrânul, renumitul duhovnic Dositei, 
pentru a primi sfat de început în viaţa monahală - iar cuviosul Dositei a fost cel 
care l-a îndrumat spre Mănăstirea Sarovului pe cel care mai apoi avea să devină cel 
mai iubit sfânt al poporului rus, Sfântului Serafim de Sarov. 


Peşteri şi sfinţi, sfinţi şi Cer... Comunitate de creştini sub pământ, comunitate de 
sfinți în Cer...Să ne rugăm lor, celor cărora le-am atins urma paşilor pământeşti, să 
mijlocească şi pentru noi, păcătoşii şi nevrednicii, mila Domnului cea revărsată cu 
îmbelşugare asupra lor. Nu ne uita şi pe noi, cei de pe urmă, Doamne! 


Acesta a fost doar începutul pelerinajului, prin Ucraina către Rusia. lar darurile 
duhovniceşti abia începeau să se arate... 


Sursa: 
https://miriamturism.wordpress.com/tag/sf-teofil-cel-nebun-pentru-hristos/ 

Vladimir Znosko - Sfântul Teofil cel nebun pentru Hristos - Viaţa şi acatistul 
(carte) 


VIAŢA ȘI ACATISTUL 


https://www.academia.edu/44437794/Vladimir_Znosko_Sf% C3% A2ntul_Teofil_cel_nebun 
pentru_Hristos_Via 9% C5%A3a_%C599Fi_acatistul 


https://www.slideshare.net/steaemy 1/viata-sf-teofil/steaemy 1/viata-sf-teofil 


2 5 e 


O, ce mare dragoste neiubitoare de sine! Ce mare nevoinţă întru cugetare şi răbdare 
ce întrece puterile omeneşti! Oricine putea, privindu-l, să aibă în el o pildă vred- 
nică de cinstire. Faţa lui, luminată de curăţia sufletului, era o icoană a blândeţii, 
smereniei şi simplităţii evanghelice. Privirea sa adâncă şi fruntea sa îngândurată 
dădeau mărturie limpede asupra faptului că mintea lui era întotdeauna prinsă cu 
cele nevăzute. Vieţuind cu oamenii la arătare, stareţul petrecea lăuntric cu Dumne- 
zeu, călătorind cu mintea la cer. Dar numai cei ce aveau cunoştinţă de „lucrarea 
minţii“ puteau vedea că el săvârşeşte mereu şi fără încetare rugăciunea în mintea şi 
inima sa. 


Puţini oameni reuşeau să se apropie de stareţul Teofil ca să ia binecuvântare; el 
petrecea zile întregi în pădure, la rugăciune şi numai către Vecernie se întorcea 
acasă pentru a prinde începutul dumnezeieştii slujbe. Insă, chiar dacă reuşea cineva 

să se apropie, stareţul îl umbrea cu binecuvântarea din mers, stăpânit parcă de o 
anumită grabă. 

Îndeobşte, fericitului nu-i plăcea deloc să fie luat în seamă sau să fie distras de la 
rugăciune. De aceea, atunci când băga de seamă că este aşteptat în cale de către 
rugători, o cotea într-o parte, prin desiş; iar dacă asta se întâmpla chiar în mă- 
năstire, atunci se suia într-un stejar înalt care creştea chiar pe arhondaric şi pe ale 
cărui ramuri erau prinse patru scânduri, ori se ascundea în grădina mănăstirii (unde 
se află acum bolniţa pentru călugări foarte bătrâni) şi se vâra acolo într-o groapă 
adâncă. 


CD - Acatistul Sfântului cuvios Teofil cel nebun pentru Hristos de la Kitaev 
Ucraina 


CORUL PSALTIC 


ALIARUL 


al Catedralei Mitropolitane Iaşi 


condus de Arhimandrit Dosoftei Şcheul 

